
1. EQUISETUM. Lin. 

Receptacula peltata in spicam conferta, subtus capsulis pluribus corniculatis membranaceis, 
postice longitudinaliter fissis obsita. Semina subrotunda basi filis quatuor Elasticis apice 
clavatis adnexa. 

1. EQUISETUM elongatum. Willdenow. 

Eq. frondibus subduplicato-ramosis, ramis subternis scabriusculis sexsulcatis spicife¬ 
ris, vaginis cupuliformibus 6 — 12 dentatis, dentibus acuminato - aristatis, spicis mucronatis. 
6p. pl. ed. W. 5. p* 8 ? Vauch. Monogr. p. 34. t. 13./*. 3 et 4. 

Equisetum ramosissimum Desf. atl. 2. p . 398, Vauch. Monogr* p. 41. t. 6. 

Equisetum incanum Vauch. Monogr . /?. 34. 13. 1 2. 

Equisetum hiemale Z?o7;y Voy. 2. p . 100. 

Equisetum giganteum Thbg. Cap. / 7 . 731 ♦ exc/. 

Equisetum Thunbergii Wikstrom in Kongl. Vet. Acad.Handl. 1821. 2. 6. 

Equisetum Burchellii Vauch. Monogr. p. 47. £. 10. y. 1 2. 

Equisetum illyricum Hoppe in schedula. 

Provenit in arenosis humidis, saepe, ad littora maris et ad ripas fluminum, Europae 
meridionalis, scilicet: Viennae (Beyrich v. sp.), Venetiis (Willdenow v. sp.), Tergesti (Hoppe 
v. sp,), ad lacum Gardensem (Beyrich v. sp.), Bordigalae (Bory v, sp.); insularum Canarien- 
sium (d. Buch v. sp.); ad fontes montium Sinai (Ehrenberg et Hemprich v. sp.); Africes 
borealis ad radicem montis Zowan apud Tunetanos (Desfontaines V. sp.), Africes australis 
ad Chamka et Olifantsrivier in promontorio bonae spei (Mund et Maire v. sp.); insulae 
Borboniae ad lacus majoris ripas (Bory v. sp.). 

Species haet 4 afBnitats ajaxima jungitur cum Equiseto variegato Schleicheri, nonnisi 
frondium simplicitate distincto, nabitu autem et modo crescendi omnino convenit cum Equi¬ 
seto pratensi Lin., quod simili modo, frondibus simplicibus et ramosis, magnitudine et crassi¬ 
tudine, nimis variabile, optime tamen erit distinguendum. Equisetum variegatum Schleicheri 
formam esse borealem et alpinam Eq. elongati suspicamur; specimina ex planitie prope Ar¬ 
gentoratum in humidis arenosis lecta et in collectione Cryptogamarum Vogeso-Rhenanarum 
Mougeotii et Nestleri asservata jam transitum demonstrant, similia in Isariae ripa glareoso- 
lapidosa prope Monacum, quamvis rarius, ipsi reperimus, frondes magis elongatae in his ra¬ 
mulo uno alterove jam instruuntur, nec spicarum nec vaginarum structura dissuadet, tamen 
harum specierum conjunctionen nondum audemus. 

Synonyma supra ad Eq. elongatum Willd. citata certa nobis sunt visa, alia ex Vau- 
cherii Monographia huc reducenda aestimamus ut Equisetum Timoreanum et multiforme, 
quorum specimina nondum vidimus. 

Quamvis jam pluries nec male depicta sit haec planta, tamen necessarium duximus 
frondis partem inferiorem vaginis completis et spicam auctam iconibus nostris addere, quum 
rarius vaginae completae i. e. dentibus aristatis instructae inveniantur, quippe qui facile de¬ 
cidunt aut deteruntur, et quum spicae structura, in hoc et variegato tam insignis, fere a ne¬ 
mine memoratu digna sit habita. 

In Promontorio bonae spei Aprili mense fructificare incipit, nec solummodo illis in 
remotioribus ab urbe Gap locis provenit, accepimus enim a Bergio inter plantas in urbis vi¬ 
cinitate collectas Equiseti junioris propullantis frustula, quae huic adscribimus, quamvis pa¬ 
rum diversa videantur, observavimus enim, Equisetum nostrum arvense et palustre ex fronde 
abscissa aut ex radice denudata similem matri dissimilem prodere posse prolem. 

Explicatio iconis. 

Equisetum elongatum Willd. Tab. I. fig. 1. — 

a) Pars inferior frondis (plantae capensis ), naturali magnitudine . b) Spica im¬ 
matura aucta, c) Vagina ex inferiore frondis parte , aucta. 

LYCOPODIA CE A E. 


1. LYCOPODIUM. Lin. 

Capsulae axillares sessiles, seminiferae reniformes uniloculares bivalves polyspermae, semini¬ 
bus minutis; globuliferae tetraeoccae subbivalves, globulis quatuor majusculis. 

1. LYCOPODIUM repens. Swartz. 

L. caule repente subramoso, foliis acuminaito - lanceolatis subfalcatis secundis adscen- 
dentibus, pedunculis erectis elongatis monostachyis, spicis cylindraceis, bracteis auriculato- 
subcordatis acuminatis dein patentibus. Sp. pL ed. W*. 5. p . 15. 

Lycopodium ericetorum Schrad, in Goetting. gei. Anz. 1818. p> 920. 

Crescit in Promontorii bonae spei montibus ad Hattaquakloof et ad Zwellendam 
Februario et Martio mense (Mund et Maire v. sp.) in sabulosis humentibus montis leonis 
(Hesse v. sp.); in insula Borbonia ad terram humidam (Bory v. sp.), in Brasilia prope liio 
Janeiro (Beyrich v. sp.). 

Proxime accedit haec species ad L. carolinianum, quocum habitu et modo crescendi 
plane convenit, diversa ve^o, foliis in superiore pagina caulis repentis adscendentibus nec 
adpressis, spicis crassioribus et brevioribus, bracteis auriculato-subcordatis nec ovatis elon¬ 
gato-acuminatis, majoribus, validioribus, dein fere reflexo-patentibus. 

Illustrissimus Schraderus Lycopodium ericetorum distinguit a repente ob defectum 
foliorum superficialium, at folia vera superficialia nec in L* caroliniano, nec in L. repente 
adsunt, quae illo nomine in utriusque diagnosi signantur sunt folia in superiore pagina cau¬ 
lis repentis, figura nullo modo at directione in L. caroliniano a reliquis discedentia. Com¬ 
paravimus specimina Schraderi cum nostris. 

Explicatio iconis . 

Lycopodium repens Sw. Tab. IV. 

a) Planta tota naturali magnitudine. b) Bractea cum capsula rupta ab interiore 
latere visa , aucta. c) Bractea ab exteriore latere visa y aucta . d) Folium caulis repentis 
auctum, e) Semen multoties auctum . 

2. LYCOPODIUM cernuum. Lin. 

L. caule ramosissimo, foliis subulatis sparsis curvatis, spicis terminalibus sessilibus 



cernuis, bracteis ovatis acuminato -subulatis adpressis membranaceis, serrato-ciliatis. Sp. pl. 
ed. W. 5. P- 30, Kaulf. Enum. fil. p. 15. 

Provenit in loeis humentibus apricisve ad arborum radices aut ad rupes et declivia 
in insulis Indiae occidentalis (Plumier, Isert, Richard, Sieber V. sp.); in provinciis Americae 
meridionalis: Cumana (Humboldt v. sp.), Guiana (Aublet, Richard v. sp.), Brasilia ad Para 
(Sieber v. sp.), Sta. Catharina (de Chamisso v. sp.), ad Rio Janeiro (Beyrich v. sp.); in in¬ 
sula St. Helena (Dillenius); in Promontorio bonae spei ad fontem tepidum regionis Goudi- 
nie (Januario mense fructific., Mund et Maire v. sp.); in insula Mauritii (Sieber v. sp.); in 
insulis Indiae orientalis: Zeylona (Plukenet, Morison, Burrmann v. sp.); in Asiae meridiona¬ 
lis provinciis: Tranquebaria (Klein v. sp.), Malabaria (Rheede), China (Plukenet); in insulis 
Marianis (v. sp.); in insulis Sandwicensibus (de Chamisso v. sp.). 

Species haec tropicarum regionum incola in Promontorio bonae spei et in Mauritii 
insula limitem praefixam loco natali favente transcendit. 

3 . LYCOP ODIUM pumilum. Nobis. 

L. caule erecto stricto simplici aut ramoso, foliis sparsis sessilibus ovatis aut ovato- 
lanceolatis squarrosis, spicis oblongis solitariis terminalibus sessilibus, bracteis ovatis acumi¬ 
natis squarrosis. 

a) Pygmaeum , caule subsimplici 1 — 2 pollicari, foliis bracteisque integerrimis. 

Lycopodium pygmaeum Kaulf. En. Jil. p. 9. 

/ 3 ) Bryoides. caule ramoso 2 — 3 pollicari, foliis bracteisque integerrimis aut serratis. 

Lycopodium bryoides Kaulf. En. fil. p. 10. 

In Promontorio bonae spei ad radicem montis diaboli in latere occidentali in solo 
argillaceo Novembri mense (Bergius v, sp.), Octobri mense ad lacum Neisna (Mund et 
Maire v. sp.). © 

Omnino convicti sumus supra expositas formas varietates nec species esse, nulla est 
inter eas differentia praeter magnitudinem et ramositatem. Specimina varietatis « jam mar¬ 
cescentia , capsulis fere plane effoetis, colore stramineo, minore ramositate sunt insignia, 
varietatis /3 pallide virent, saepius sunt a basi semper a medio ramosa, atque majora. Ly¬ 
copodium bryoides Kaulfussii species ex uno specimine exstructa, nonnisi serraturis foliorum 
et bractearum ab omnibus nostris ejusdem Varietatis diversa, haud amplius est dignoscenda, 
quid enim serraturae valent ex aliis speciebus dijudicare possumus. 

Planta sine dubio annua, eoque magis insignis,, quum perpaucae annuae stirpes ex 
hac familia hucusque sint notae. 

Explicatio iconis . 

Lycopodium pumilum Nb. Tab. III. 

Fig. 1. Far. /3 bryoides. a) Planta tota naturali magnitudine, b) Folium ex in¬ 
feriore parte plantae auctum . c) Folium ex superiore parte plantae auctum . d) Bractea 
capsulam fovens aucta. — Fig. 2. Far. et pygmaeum. a) Plantae totius specimina duo 
varia , magnitudine naturali, b) Folium ex inferiore parte plantae auctum. c) Folium 
ex superiore parte plantae auctum . d) Bractea capsulam fovens , aucta . 

4. LYCOPODIUM gnidioides . Lin. 

L. caule dichotome ramoso folioso, foliis sessilibus ternis sexfariam imbricatis oblon¬ 
gis obtusiusculis integerrimis, spicis confluentibus*) longissimis hexagonis, bracteis ovatis pa¬ 
rum acuminatis aut foliiformibtis. Sp. pl. ed. TV~. 5. p. 47. 

Lycopodium funiculosum Sp. pl. ed. TF. 5. p . 25, cfr. EncycL hot. 11. p. 540. 

Lycopodium flagelliforme Schrader in Goetting. gei. Anz. 1818. p. 920. 

Lycopodium pinifolium Kaulfuss En . filic. p. 7. 

Crescit ad Promontorium bonae spei in sylvis Hauteniquorum (Bergius, Mund et 
Maire v. sp.) et in insula Mauritii (Aubert: du Petit Thouars v. sp.) 

Magna speciminum copia convicti sumus, omnia supra citata synonyma ad unam 
eandemque speciem et quidem ad illam Linnaeanam esse afferenda» Lycopodium gnidioides 
Lin. in sectione Selaginum enumeratur, capsulis igitur gaudet in axillis foliorum sessilibus, 
nostra vero stirps quamplurimum profert spicas ex bracteis, a forma foliorum valde diversis, 
formatas, at non raro bracteae illae heteromorphae in formam regularem foliorum transeunt, 
eaque plane quadrant, vidimus insuper spicas breves in ramos breves steriles transeuntes et 
hosce iterum spicas terminales proferentes, quo luce clarius evincitur, sectiones illas a situ 
capsularum in axillis foliorum aut bractearum desumtas, falsas nec naturae adaptatas esse. 
Lycopodium funiculosum Lin. ab ipsis Encyclopaediae auctoribus (EncycL bot . 11. p . 540J 
ad L. gnidioides L. reducitur. L. pinifolium Kaulf. nec non L. flagelliforme Schraderi in 
ipsorum celeberrimorum virorum hortis siccis contemplavimus et diversum utrumque non esse 
contendimus. 

Planta 1 — 3 pedalis ter ad quinquies dichotome ramosa dense foliosa. Folia rigida, 
subcoriacea, 3 — 5 lineas longa, lineam lata, versus ramorum apices sensim minora, tandem 
in bracteas abeunt, nunc sunt adpressa, nunc patula, nunc majora, nunc minora. Yariat lon- 


*) Spicas confluentes dicimus eas, quae sensim senslmque In ramos abeunt, foliis sensim in bracteas mu¬ 
tatis, aut bracteas omnino aequantibus; spicas distinctas vero eas vocamus, quae aut pedunculo superimpositae 
sunt aut quarum bracteae differentiam subitaneam a foliis rami cui insident offerunt. 

gitudo spicarum nunc pollicarium, bracteis parum a foliis distinctis; nunc semipedalium et 
ultra, bracteis valde a foliis diversis aut illa subaequantibus. Totus plantae habitus nunc ri¬ 
gidior, magis confertus,.nunc laxior magis diffusus; color totius plantae siccatae nunc plane 
viridis nunc ex lutescenti-virescens. 

Explicatio iconis. 

Lycopodium gnidioides L. Tab. II. 

a) Pars plantae naturali magnitudine, b) Bractea capsulam fovens vulgaris for¬ 
mae aucta, c) Bractea capsulam fovens aberrantis formae aucta, d) Capsula nondum 
rupta aucta. 

SPECIES MINUS NOTAE. 

5. LYCOPODIUM ambiguum. Schrader. 

L. foliis sparsis 6-8 fariis lineari-lanceolatis subfalcatis acutis integerrimis imbri¬ 
cato - patulis, caulibus basi adscendentibus simplicibus subaequalibus. Schrad, in Goetting. 
gei. Anz. 1818. p. 920. 

Crescit in Promontorio bonae spei (Hesse). 

Nil praeter diagnosin hucusque a celeberrimo auctore accepimus, nec nobis in her¬ 
bario ejus specimen adspicere licuit. 

6. LYCOPODIUM depressum. Swartz. 

L. foliis bifariis alternis denticulatis patulis, superficialibus distichis subaequalibus ci¬ 
liatis, spicis oblongis sessilibus foliosis. Sp. pl. ed. W. 5 . p, 36. 

ProVenit in Promontorio bonae spei (Swartz). 

Ad hanc a nemine post Swartzium visam speciem pertinere videtur synonymon 
Plukenetii. 

Muscus filicinus elegans s. Bq-oo^is. Prom. bon. spei. Pultenjoory Hottentottorum 
a D. Sherard accepimus Plukenet Alm. bot. p. 247, Phytogr. t. 100. f. 3. 


OPHIO- 


\ 




9 


OPHIO GLOSSEAE. 


/1. OPHIOGLOSSUM. Lin. 

Capsulae nudae in spicam disticham articulatam connatae, semibivalves, lateraliter dehiscentes. 

1. OPHIOGLOSSUM capense. Nob. 

Oph. scapis unifrondosis, fronde sessili lanceolato - ovata mucronata laxe duplicato- 
reticulata, spica frondem subaequante, radice fasciculata. 
ai) Regulare , fronde ex medio scapo nascente. 

Ophioglossum lusitanicum Thbg. Cap. p. 731. 

/3) Nudicaule , fronde versus basin scapi proveniente. 

Ophioglossum nudicaule Lin., Swartz Syn. p. 397« t. 4. f. 2, Sp. pl. ed. 7V 5. p. 59. 

Habitat in Promontorio bonae spei; in latere occidentali montis Leuwestart, Augusto 
fructificans (Thunberg), in Karroo ad Olifantsrivier, Augusto fructif. (Mund et Maire v. sp.), 
alio loco prope urbem Cap (Bergius v. sp.). 

Radix dilute fusca perpendicularis praemorsa magis minusve fasciculato-fibrosa, radi¬ 
cis collum exuviis emortuorum scaporum cinctum. Scapus 2 — 4 pollicaris. Frons in me¬ 
dio scapo, aut infra medium, aut versus basin scapi sessilis, pollicaris aut parum longior, di¬ 
midium pollicem lata, ovata aut lanceolato - ovata, apice nunc acutior nunc obtusior, sem- 
per mucrone instructa. Venarum rete laxum et magis prominens, reticulo tenuiorum vena¬ 
rum percursum. Pars scapi superior ab insertione frondis, hanc rarius superat plerumque 
subaequat. Spica brevis fere ut in Oph. lusitanico, appendiculo subulato-acuminato plerum¬ 
que curvulo terminata. 

Differt haec species ab Oph. vulgato: radice plures nec unicum scapum protrudente; 
magnitudine multo minori; fronde, duplici et laxiore reticulo venarum repleta, angustiore, 
mucronata; spica frondem subaequante nec longe superante; ab Oph. ovato*), quod sine 


*) Excludendam est ab hac specie synonymon Rumphii, quod novam hujus generis sistit speciem, cui 
nomen dedimus: 

OPHIOGLOSSUM moluccanum . Nob. 

Opb. scapis unifrondosis, fronde sessili ovata acuta, spica frondem longe superante, radice repente. 

Oph. simplex Rumph . Amb . 6. p> 152- £. 68. f* 2. 

Provenit in insulae Amboinae locis argillosis duris apertis, montibus, ad vias, praesertim post deflagrata 
gramina uberius propullulat. Comeditur. 

B 




fructificatione vidimus: minore omnium partium dimensione, duplici venarum reticulo minus 
laxo, fronde minori mucronata, radice solummodo scapos nec cum iis frondes steriles profe¬ 
rente. Cum Oph. Iusitanico nullo modo est commutandum. 

Explicatio iconis. 

Ophioglossum capense. Nob. Tab. I. f. 2. 

a) Planta tota naturali magnitudine, h) Folium auctum. 

2. OPHIOGLOSSUM Bergianum. Nob. 

Oph. scapis nudis, frondibus radicalibus linearibus angustissimis, radice fasciculata. 

Ophioglossum pygmaeum Bergius in schedula. 

Provenit in Promontorio bonae spei ad radicem lateris occidentalis montis Leuwe- 
berg, Junio fructific. (Bergius v. sp.). 

Hanc speciem, omni jure nomen jam abusum nudicaulis merentem, in honorem primi 
inventoris beati nostri Bergii, equitis crucis ferreae, botanici indefessi, plantarum capensium 
investigatoris assidui adpellavimus ut vegetabilia colligenti observationibusqiie illustranti tri¬ 
buamus , quem justum honorem descriptori Sueco nunquam itineris periculum facienti jam 
dudum scientia tribuit. 

Planta pusilla, pollicem altitudine parum superans, tenera, elegans, ab omnibus con¬ 
generibus diversissima. Radix fasciculata constans ex fibris satis crassis fuscescentibus simpli¬ 
cibus. Frondes plures ex eadem radice, pollicares et ultra, angustissimae lineares (£ lin. la¬ 
tae), basin versus vix attenuatae at pallide lutescentes, apice vix acutatae. Scapus frondes sub- 
aequans, iis vero angustior, pallidus. Spica cylindrica circiter 1£ lin. longa ex 6 — 8 capsu¬ 
lis sibi oppositis composita, terminatur apice subulato scapi, ipsam spicam aequante aut ses¬ 
qui majori. — Iconem videbis in Supplemento. 

MARATTIACEAE. 


1. MARATTIA. Swartz. 

Sori ovales submarginales. Capsulae in duplicem seriem connatae, interius rima hiantes. In¬ 
dusium fornicatum, superne longitudinaliter dehiscens bivalve, utrinque capsularum seriem 
fovens. 

1. MARATTIA salicifolia. Schrader. 

M. frondibus bipinnatis, pinnis oppositis, pinnulis lineari-lanceolatis, acuminatis, ar¬ 
gute serratis, basi cuneatis, rachi laevi, partiali superne alata, Schrad, in Goetting. gei. 
Anz. 1818. p. 920. 

Crescit in Promontorio bonae spei (Hesse, Mund et Maire v. sp.). 

Species Borboniae indigenis speciebus valde affinis et praesertim Marattiae fraxineae, 
differt vero: pinnulis angustioribus, argute serratis, versus apicem inciso-serratis, serraturis 
apice intus curvatis, pinnulis superioribus rhachidis ala conjunctis, summis confluentibus. Pin¬ 
nae inferiores sesquipedalem attingunt longitudinem.*) 


GLEICHENI ACE AE. 


1. GLEICHENIA. Smith. 

1 Sori subrotundi e capsulis 3 s. 4 immersis compositi. Capsulae orbiculares subcompressae^ la¬ 
tere interno adfixae, superne hiantes. Indusium nullum. 

1. GLEICHENIA polypodioides • 

Gl. caudice repente, fronde dichotome prolifera, pinnis pinnatis, pinnulis pinnatifidis, 
laciniis ovatis glabris, rhachibus subglabris, capsulis subquaternis. Sp. pl. ed. W . 5 . p . 70 , 
Thbg. Cap, p . 377 ? Schk • FU. t. 149 * 


Iconem hujus nec non aliarum quas illustrissimus Schrader novas promsit species, nisi ab ipso auctore 
eo usque promulgantur, nos in fasciculo supplementario prodere studemus, ut quantum possumus historiam Fili¬ 
cum Capensium hocce opusculo absolvamus. 

B 2 

a) Vulgaris , laciniis pinnularum subtus pallidius virentibus. 

/ 3 ) Argentea , laciniis pinnularum subtus argenteo-pruinosis. 

Gleiclienia argentea Kaulf. En. FU. p. 36. 

Crescit in rupium fissuris praesertim ad rivulos montis tabularis in Promontorio bo¬ 
nae spei, Novembri mense fructificans (Bergius v. sp.); /3 iisdem in locis provenit (de Cha- 
misso v. sp,). 

Planta valde variabilis quoad ramositatem, magnitudinem, villositatem rhachium et 
laciniarum formam, haud minus color paginae inferioris laciniarum ex viridi in albidum et 
argenteum varians. 


OSMUNDAGEAE. 


1. TODEA. Willd. 

Sori oblongi venulis frondis immutatae furcatis insidentes, tandem confluentes. Capsulae glo¬ 
bosae, pedicellatae, reticulatae, a basi ad gibberem dorsalem pellucidum usque dehiscen¬ 
tes. Indusium nullum. 

1. TODEA africana. Willdenow. 

Todea africana Sp. pl. ed. W. 5. p. 76» Kaulf. En. FU. p, 42. 

Osmunda barbara Thbg. Cap, p. 732. 

In Promontorio bonae spei ad montem tabularem, in sylva Kerstenbosch alibique 
(Bergius, de Chamisso, v. sp.). In Nova Hollandia prope Port Jackson (R. Brown). 


2. MOHRIA. Swartz. 

Capsulae subrotundae, vertice radiatim striatae, ad, marginem frondis sparsae, extra rima hian¬ 
tes. Indusium spurium e margine crenulato frondis inflexo. 

1. MOHRIA thurifraga. Swartz. 

Mohria thurifraga Sp. pl. ed. W. 5. p. 76. 

«) Capensis, frondium sterilium pinnulis apice inciso-argute dentatis. 

Mohria thurifraga Kaulf. En. Eil. p. 44? Desv. Mag. cl. Gesellsch. naturf. Er. z. 
Berl. 5. p. 307. 

Adiantum caffrorum Thbg. Cap. p. 736* 

/ 3 ) Borbonica , pinnulis frondium sterilium obtusis crenatis. 

Mohria crenata Desv. I. c ., Journ. cl. bos. 1813. p. 268? Enc. bos. suppi. 3. p. 714. 

Gsmunda marginalis Enc. bos. 4. p. 612. 

Habitat in Promontorio bonae spei in fissuris rupium humentibus summi montis dia¬ 
boli, in parte septentrionali montis tabularis et in monte Leuwenstaart (Bergius v. sp.), ad 
Hanglip (Mund et Maire v. sp.), inter Sondags et Vischrivier in montibus rupibusque 
(Thunberg v. sp.) et in insula Borbonia ad rupes montium (Commerson, Bory St. Vincent, 
du Petitthouars v. sp.). 

Willdenowius in herbario cum Desvauxio distinguit plantam Borboniae insulae ab 
africana, at ut nobis videtur immerito, nimis enim sunt affines, et variat in planta Gapensi 
pinnularum forma et divisio saepe in uno eodemque specimine, variat hirsuties frondis, quae 
nunc obsoleta, nunc praesertim in foliorum aetate provectiorum pagina inferiore densissima 
canescens offenditur; variat altitudo frondis, quae nunc 3 — 4 pollicaris nunc fere sesquipe¬ 
dalis evadit. 


3. SCHIZAEA. Smitb. 

Capsulae ovatae in spiculis linearibus flabellatim aggregatis unilateralibus biserlatim dispositae, 
basi ad fixae, extus longitudinaliter dehiscentes. Indusia continua, e marginibus spicae in¬ 
flexis formata. 

1. SCHIZAEA pectinasa. Smith. 

Sch. fronde simplicissima lineari-filiformi, canaliculata, rigida, apice spicigero recli¬ 
nato, paribus spicarum quindenis subradiatis Kaulf. En. Eil. p. 49? Sp. pl. ed. TV. 5. p. 85, 
Thbg. Cap. p. 734. 

In Promontorio bonae spei crescit in summitate montis tabularis (Thunberg, Bergius 
V. sp.), ad Kerstenbosch et in descensu montis diaboli versus occidentem (Bergius v. sp.), in 
campis sabulosis inter Cap et Drakensteen (Thunberg), ad Cango (Mund et Maire v. sp.). 

2. SCHIZAEA tenella. Kaulfuss. 

Sch. fronde simplicissima lineari - filiformi compressa flaccida, apice spicigero sub¬ 
erecto, paribus spicarum suboctonis secundis Kaulf. En. Eil. p. 50. c. ic. in sab. I. 

Habitat in Promontorio bonae spei cum priori (de Chamisso v. sp.). 

Rarioris hujus stirpis iconem in supplemento dabimus, unicum modo specimen in 
herbario servat de Chamisso. An species distincta? 


POLYPODIACEAE. 


1. ACROSTICHUM. Lin. 

Capsulae sparsae discum totum inferiorem frondis vel partem ejus occupantes. Indusium 
nullum, 

1. ACROSTICHUM conforme. Swartz. 

Acr. frondibus oblongis, acutis, utrinque squamulosis, fertilibus longioribus, caudice 
subrepente paleaceo Kaulf. En. FU. p . 62, Swartz. Syn. t. 1. f. 1. 

In Promontorio bonae spei in summitate montis diaboli inque monte tabulari. No¬ 
vembri mense fructificat. (Bergius v. sp.); in insula St. Helena (Swartz). 

Frondes cum stipite 3— 8 pollices longae, \—1 pollicem latae, oblongae acutae, in 
petiolum attenuatae, integerrimae, supra glaberrimae, subtus squamulis parvis arcte adpressis 
laciniato-stellatis rufis magis minusve adspersae. Stipites 1—4 pollices longi, ad basin inter¬ 
dum paleis nonnullis ovato - acuminatis ferrugineis instructi. Frondes fertiles sterilibus vix 
angustiores parum longiores. 

2. ACROSTICHUM angustatum. Schrader. 

Acr. frondibus oblongis, obtusis, basi in stipitem longe attenuatis laevissimis, fertili¬ 
bus longioribus et angustioribus, caudice repenti sublaevi. 

Acrostichum angustatum Schrader sec. specimen nec secund. diagnosin in Goetting. 
gei. Anz. 1818. p• 915. 

Habitat in Promontorio bonae spei (Hesse, Mund et Maire v. sp.). 

Herbarium regium possidet specimen unicum completum, cujus figuram quadruplo di¬ 
minutam adjecimus. Filix pulchra colore pallide virenti, frondibus interdum sesquipedalibus, 
stipitibus elongatis pallidis fere albescentibus; tota glabra et laevis, excepto caudice cui spar¬ 
sae ac rarae insident paleae. Specimen, quod celeberrimus Schraderus sub Acr. angustati 
nomine nobiscum communicavit, omnino nostram quadrat plantam, diagnosis autem in loco 

supra citato aliam exhibet stirpem. Affine nostrae plantae Acr. Iaurifolium Dupetitthouars, 
cujus frustulum in herbario Willdenowiano servatur, at stipitibus multo brevioribus est in¬ 
structum. 

Explicatio iconi s . 

Acrostichum angustatum . Schrader Tab. V. 

a) Planta tota quadruplo diminuta . b) Frons sterilis naturali magnitudine . 


2. GY MN O GRAMMA. 

Capsulae venis frondis furcatis insidentes. Indusium nullum. 

* Frondibus hirtis . 

1. GYMNO GRAMMA totta. Nobis. 

G. frondibus bipinnatifidis utrinque stipiteque pubescenti-hirtis, pinnis superioribus 
inferioribusque sensim minoribus, laciniis ovatis obtusis, inferioribus erosis. 

Polypo dium tottum Sp. pl. ed. W. 5. p> 201. exci, synon . TliunbergiL 

Crescit ad Promontorium bonae spei (Hb. Willd., Mund et Maire v. sp.). 

Specimen ex quo Willdenowius Polypodium suum tottum, a Thunbergiano (cfr. ejus 
Flor . Cap . p. 735.) abunde diversum, exstruxit, est frons junior nondum satis evoluta, lineis 
fructificantibus haud regulariter propullulantibus, quo eo facilius in errorem perduci poterat, 
quum habitus in Aspidiorum aut Polypo diorum genere hanc collocare plantam potius suade¬ 
ret. Ex specimine unico quidem at satis completo, certiores facti sumus, hanc nostram plan¬ 
tam veram esse Gymnogrammae speciem, Polypo dium que sub nomine totti a Willdenowia 
descriptum et in herbario ejus asservatum, eandem esse speciem ejusdemque generis. 

Radix deest. Frons £ — 1£ pedalis pinnata, pinnis alternis, superioribus inferioribus¬ 
que decrescentibus, illis sessilibus magis magisque confluentibus, summo apice acumen elon- 
gatum basi incisum superne serratum formantibus, his petiolulatis basi subcordatis inter se 
remotioribus, omnibus pubescenti-hirtis pinnatifidis, laciniis oppositis, 1 — 2 lineas longis, 
ovatis, obtusis, erosis, subciliatis, apicem versus confluentibus in acumen elongatum integrum. 
Stipes supra canaliculatus, totus pilis deflexo-patulis pubescenti-hirtus. Sori lineares, se¬ 
quuntur nervos a costa media laciniarum marginem petentes. 

Magna affinitas inter hanc plantam et Polypodium Bergianum Nob. adest, ita ut 
frondes praesertim steriles facile commutari possint, distinguitur autem illud; laciniis alternis, 

angustioribus, profundioribus, in eadem pinna pluribus, pinnis ideo longioribus, apice totius 
frondis angustiore magis inciso et minori omnium partium pubescentia. 

Explicatio iconis • 

Gymnogramma totta Nb, Tab. VI. 

a) Frons magnitudine naturali. b) Pinna fructifera aucta • 

* * Frondibus subtus paleae eis. (Ceterach). 

2. GYMNOGRAMMA cordata. Nob. 

G. frondibus pinnatis, pinnis sessilibus cordatis oblongis crenato-lobatis subtus pa- 
ieaceo-squamosis; lobis subrotundis crenato-dentatis. 

Grammitis cordata Sp. pl . ed. JV. 5. /?. 142. 

Ceterach crenata Kaulf. En. FU, p. 85* 

Acrostichum cordatum Thbg. FI. Cap. p. 732. 

Ad Promontorium bonae spei in montis tabularis parte septentrionali, in rupe Flache- 
klip. Julio mense fructificat (Bergius, Krebs, Mund et Maire v. sp.). 

Speciem hanc, per plura jam genera migrantem, hic cum Ceterach officinarum ejus- 
que varietate C. canariensi deponendam, nec genus Ceterach statuendum esse credimus. 
Paleae undique paginam inferiorem et soros tegentes nullum generis distinguendi argumen¬ 
tum praebent, numerosa exsurgerent genera, si ex indumenti varia formatione ac indole 
construerentur. 


3. POLYPODIUM. 

Capsulae in soros rotundatos congestae. Indusium verum nullum. 

* Frondes semper simplices , sori nunquam squamis tecti. 

1. POLYPODIUM elongatum. Schrader. 

P. frondibus lanceolato- linearibus utrinque acuminatis integerrimis subcoriaceis gla¬ 
bris, soris solitariis impressis, caudide repente Schrader Goett. gel. Anz. 1818. p . 915. 

Crescit ad arborum truncos in Promontorio bonae spei (Hesse, Mund et Maire v. sp.). 
Caudex repens paleaceus, paleis brevibus angustis acuminatis brunneis. 

Frondes 3 — 6 pollicares vix dimidium pollicem latae lanceolato-lineares utrinque 

attenua- 







17 


attenuatae; lamina frondis sensim angustior tandem in lineam elevatam abiens costam mediam s. 
petiolum usque ad insertionem in caudice concomitat, eumque ad basin fere ancipitem reddit. 
Facies utra que frondis laevis et glabra, nervus medius lamina pallidior, pagina superior fron¬ 
dis inferiore e glaucescenti-viridi obscurior, viridis, interdum tota frons hinc inde ex viridi 
et rubro fuscescens; margo frondis integerrimus parum inflexus. Sori magni, ovales ant ro¬ 
tundi, haud impressi, oppositi aut alterni, simplici serie secus utrumque latus costae mediae 
dispositi, apicem et partem inferiorem frondis haud occupantes. Frondes fertiles sterilibus 
videntur longiores, interdum pedis longitudinem attingunt. 

Explicatio iconis. 

Polypodium elongatum Schrader Tab. VII. 

a) Planca tota naturali magnitudine. b) Palea caudicis aucta. 

* * Frondes simplices aut pinnati fidi, sori juniores squamis dein deciduis 

tecti . (Pleopeltis Auct.) 

2. POLYP ODIUM lepido tum. Willdenow. 

P. frondibus lanceolatis, basi longe attenuatis, apice obtusiusculis, integerrimis, coria¬ 
ceis, supra subnudis subtus punctato-squamulosis, soris solitariis magnis pulvinatis, caudice 
repente paleaceo. Herb. TVilld. N. 19612. 

a) Latifolium , frondibus 3 — 8 pollices longis, f pollicem latis, soris majoribus cras¬ 
sioribus. 

Polypodium macrocarpum Sp. pl . ed. TV. 5. p . 147« ? Herb. TVilld. N. 19629* 
Polypodium lanceolatum Sp. pl. ed. TV. 5* p . 153 exci. syn. Linnaei , Plumieri et 
Petiverii. (quae ad verum P. lanceolatum Linn. spectant), Hb. TVilld. N. 19613* 
(specimen a Swartzio communicatum). 

Pleopeltis macrocarpa Kaulf. En. p. 245. 

/ 3 ) Angustfolium, frondibus 2 — 12 pollices longis, dimidium pollicem latis, soris saepius 
minoribus tenuioribus. 

Polypodium lanceolatum Var. A. Encycl. bot. 5. p. 509 et 12. p. 484? Lam. IU. 
gen. t. 866/. 1* 

Polypodium marginale Sp. pl . ed. TV. 5. p. 149? TVilld. N. 19630* 

Pleopeltis marginalis Kaulf. En. p. 246* 

Pleopeltis lanceolata Kaulf. En. p. 245* 

Pleopeltis linearis Kaulf. En. p. 246* 

Pleopeltis ensifolia Hook. exot. bot. t. 62. 

Grammitis revolata Sp. pl. ed. W. 5. p . 139-, Hb- Willd. N. 19584- 

Forte alia species ex Africa, dedit Pallisot Beauvois; sub Polypodio spisso Hb. TVilld . 

N. 19627- /. 2. 

Arboribus innascens provenit ad Promontorium bonae spei in parte orientali montis 
tabularis prope Kerstenbosch (ubi Februario mense fructificantem legit Bergius, v. sp.) ad 
Hanglip. (Julio mense legerunt Mund et Maire, v. sp*); in Owaria? (Palisot Beauvois v. sp.); in 
insula Borbonia, (Bory St. Vincent, v. sp.); in insula St. Helena (Lichtenstein, v. sp.) et in 
Brasilia prope Rio Janeiro (Beyrich, Sellow, V. sp.). 

Filix haec haud parum variat ideoque variis sub nominibus a Willdenowio aliisque 
recepta esse videtur, quamvis facile ab omnibus sit distinguenda. Caudex in arborum cor¬ 
tice prorepens in aetate juniore paleis adpressis ovato - acuminatis tenuiter ciliato - denticula¬ 
tis est coopertus, dein fere nudus evadit. Frondes cum stipite bi ad duodecim pollicares, 
nunc fere lineares, nunc lineari-lanceolatae, nunc lanceolatae, duas lineas usque ad dimi¬ 
dium pollicem et ultra latae, basi magis attenuatae, apice magis minusve obtusae, margine 
integerrimo interdum inflexo immo involuto; nunc supra nudae, virides, nunc ut pallidior 
pagina inferior squamis punctiformibus sparsis obtectae. Squamae in pagina inferiore fron¬ 
dis interdum copiosae, interdum fere plane detritae, nunc sunt orbiculares, margine denticu¬ 
lato inaequali aut subintegerrimo dilutiori libero, centro obscuriore brunneo affixae, nunc 
sunt ovato-lanceolatae totae obscuriores aut puncto illo centrali brunneo instructae ceterum 
pallidae. Squamae hae et in nervo medio inque superiori stipitis parte sunt reperiundae, in 
juniori fronde sunt copiosae, illis ovato-laneeolatis frequentioribus, in adultiore et vetusta fronde 
illae modo orbiculares parce proveniunt. Stipites nunc subnulli nunc breves, ex substantia 
frondis decurrente et sensim angustata fere ancipites, ad ultimam basin denique teretes. 
Sori superiorem frondis partem solummodo occupantes, magni, subrotundi aut ovales, in utro¬ 
que costae mediae latere simplici serie longitudinali dispositi, nunc oppositi nunc alterni, 
juniores squamis illis frondem tegentibus sunt obductae, quae vero citius decidentes liberos 
reddunt soros. Hasce squamas soros obtegentes indusiorum nomine ornari non posse mihi 
persuasum, totumque genus Pleopeltidum in sectione propria sub Polypodiis fore repo¬ 
nendum. Haud raro in angustiore et latiore fronde sori marginales fiunt, aut sua ni¬ 
mis increscente mole attingunt marginem et in eo vegetant, aut fronde solito more ma¬ 
gis angustata et contracta totum sibi vindicant spatium inter costam et marginem eumque 
raro occupant. 

Quae supra adjecimus synonyma certissima nobis sunt visa, alia dubia hic proponi¬ 
mus: Polypodium adspersum Schrader Goett. gei. Anz. 1818* p. 915. — Acrostichum oblon¬ 
gum Desv. in Mag. d. Gesellsch. naturf. Pr. z. Berl . 5* p . 308.? id- in Journ. bot. 3. 

p. 27i. ex Enc. bot. 12. p* 533. — Polypodium avenium Desv . in Mag. I. c 314* idF. m 
Journ. bot . 4. 257. £. 41. ea? Enc. bot. 12* p. 503. 

Specimina nondum vidimus, nec descriptiones nimis abhrevietae sufficiunt ad recogno¬ 
scendas plantas. 

Grammitis revoluta Hb. Willd. est frons vetusta huius plantae, siccitate convoluta^ 
aetate provectiore nigrescens, soris ellipticis uti saepius provenire solent. Polypodium mar¬ 
ginale Willd. nullo modo a P. macrocarpo differt, cui ipse auctor jam valde simile dicit,, 
squamae nullam praebent differentiam et frondes angustiores et sori submarginales quid va¬ 
leant ex supra data descriptione patebit. P. lepidotum Hb. Willd. Msc. ab Aubert du Pe- 
tit-Thouars in Promontorio bonae spei lectum et cum Willdenowio Parisiis fuit communica- 
itum. P. lanceolatum Willdenowius solummodo a Swartzio accepit, quare utriusque celeber¬ 
rimi viri P. lanceolatum huic inserimus speciei. Kaulfussii plantae eum nostris plane conve¬ 
niunt et icon Hookeri minime recedit. 

Ex plicatio icon is. 

Polypoclium lepidotum Willdenow Tab. VIII. 

a) Planta tota naturali magnitudine. b) Sorus junior squamis tectus auctus. 
c) Pars frondis a pagina inferiore visa cum squamis , aucta, d) Palea caudicis aucta. 

* * * Frondes in eadem specie simplices , trifidi , pinnatifidi, sori nunquam 

squamis tecti. 

3. POLYPODIUM ensiforme. Thunberg. 

P. frondibus simplicibus et pinnatifidis, lobis linearibus obtusis depresso-crenatis nu¬ 
dis, soris solitariis subrotundis, caudice repente paleaceo. Sp. pl. ed. fV. 5. p . 165., Th ibg. 
Floret Cap. p. 735. 

Polypodium Phymatodes B. Enc. bot. 5. p . 515. 

In Promontorio bonae spei crescit ad arborum truncos in Grootvadersbosch (Thun- 
berg, Januario fructificat), ad Stofpad (Mund et Maire v. sp. Novembri mense fructiferum.) 

Species affinis est P. scandenti ex insulis maris pacifici sicut formis minoribus P. phy- 
matodis. Caudex crassiusculus repens in juniore parte paleaceus, in emoriente parte subnudus. 
Paleae angustae lineari-lanceolatae, margine lacerato-ciliatae fere plumosae. Frondes cum sti¬ 
pite nunc semipedales nunc pede altiores, omnino nudae, in nostris speciminibus omnes pinna- 
tifidae, lobis alternis, lateralibus 2 — 4 pollices longis, circiter 4 lin. latis, linearibus obtusis, ba- 
seos inferiore parte fere usque ad proximum lobum decurrente, superiore sinum rotundatum for¬ 
mante, lobus terminalis elongatus interdum fere semipedalis, reliquis ceteroquin similis; omnium 

margo crenis depressis, saepius denticulo minimo superne terminatis, praesertim versus apicem 
est instructus. Stipites glaberrimi laeves 3 — 6 pollicares. Sori orbiculares magni, parum im¬ 
pressi, solitarii, crenis respondentes, lobos usque ad basin occupant. Thunbergius contendit, 
nec ex analogia ei contradicendum, frondes simplices trifidasque occurrere. 

* * * * Frondes pinnati . 

4. POLYPODIUM Bergianum . Nob. 

P. frondibus utrinque hirto-pubescentibus pinnatis, pinnis pinnatifidis superioribus 
inferioribusque sensim decrescentibus, laciniis oblongis obtusis ciliatis suberosis, soris du¬ 
plici seri in laciniis dispositis, stipite hirto-pubescenti. 

In sylvis Promontorii bonae spei ad Kerstenbosch (Bergius, Mund et Maire v. sp.) 
Februario mense fructificat. 

Radicem caudicemque non vidimus. Frondes 2 — 3 pedales et ultra, stipite superne 
canaliculato, totd hirto-pubescente. Pinnae alternae aut oppositae pinnatifidae, interme¬ 
diae circiter 3 — 4 pollices longae, superiores et inferiores decrescentes, superioribus magis 
magisque confluentibus denique uti quaelibet pinna in acumen elongatum excurrentibus, in¬ 
ferioribus quo magis descendunt, inter se remotioribus; laciniae alternae (in majoribus pin¬ 
nis ultra viginti in utroque latere) in apicem elongatum subintegerrimum confluentes, oblon¬ 
gae, obtusae, sub-erosae, in utraque pagina et margine pilis albidis rigidiusculis sparsis ob¬ 
sessae, rhachi densiori pubescentia tecta. Laciniae basales subsequentibus nunquam majores, 
iis saepius sunt minores praecipue in pinnis inferioribus. Sori parvi, in simplici longitudi¬ 
nali serie inter costam mediam laciniae et marginem dispositi. 

Ad Gymnogrammam tottam N. frondis forma propius accedit, sub qua quomodo 
ab illa praeter characterem genericum distinguatur videas, Polypodium thelypteroides Sie- 
beri (Collect . Filic . 1. IV*. 50.^) ex insula Mauritii nostrae speciei valde affine statura pu¬ 
bescentia et patria, distinguitur autem: frondibus parumper ridigioribus, superficie pube¬ 
scentia tenui, in nervis densiori, nec solummodo pilis parvis sparsis tecta; pagina inferiori 
resinoso-punctata; laciniis pinnarum basalibus majoribus, inferiorum basi lobatis (in pinna- 
tifidas transire conantibus), nec quam reliquae minoribus; pinnis brevioribus, apice haud ita 
longe producto terminatis. 

Explicatio i c o n i s, 

Polypodium Bergianum Nob. Tab. IX. 

a) Tertia pars superior frondis magnitudine naturali. b) Pinnae fructiferae 
superior parsj aucta , 



— 21 — 

3. ASPID1UM. 

Capsulae in soros rotundatos congestae. Indusium simplex orbiculare peltatum aut reni¬ 
forme aut lanceolatum. 

•* Indusium orbiculare peltatum . Aspidium . 

1. ASPIDIUM pungens . Kaulfuss. 

Asp. frondibus bipinnatis , pinnulis oblongo - ovatis, basi oblique cuneatis et sursum 
auricularis, sufalcatis, acutis, duplicato-inciso-dentatis, dentibus mucronatis, soris irregulariter 
dispositis, stipite rhachibusque paleaceis Kaulf. En . FU» p . 242* 

Polypodium aculeatum Thunb. prodr. p. 172., Flor . Ca/?. 735* Ay/z. Linnaeu 

Asplenium lucidum Burrm. Herb . in Herb . Delessert . 

Occurrit in sylvis Promontorii bonae spei ad Rondebosch. Fructificat Februario 
mense. (Burrmann, Bergius, de Chamisso, v. sp.). 

Primo intuitu Aspidio aculeato Sw. valde propinquum apparet, ita ut jam a Thun- 
bergio pro eodem sit habitum, at abunde est diversum: habitu omnino laxiore; pinnis basin 
versus haud ita decrescentibus; caudice prorepente nec caespitem formante, stipite rhachi¬ 
busque multo minus paleaceis; pinnulis longioribus profundius et duplicato-dentatis (subbi- 
pinnatifidis, laciniis mucronato-dentatis), paleis angustioribus elongato-acuminatis, denique 
lucido totius frondis adspectu. Magnitudine valde variat, nunc vix semipedalis, nunc bipe¬ 
dalis et ultra. Caudex horizontalis prorepens fere digiti minimi crassitie, apice nonnullas 
prodens frondes, ibidemque paleis copiosis lanceolatis longissime acuminatis fuscis involu¬ 
tus. Palea major latior ovato-acuminata prope basin cujusvis pinnulae adesse solet * inter¬ 
dum et pagina inferior frondis paleis minoribus est adspersa. 

Explicatio i c o n i s . 

Aspidium pungens Kaulfuss. Tab. X. 

a) Pars superior frondis magnitudine naturali . b) Caudex naturali magnitudine . 
c) Pinnula fructifera aucta . d) Indusium valde auctum . 

2. ASPIDIUM coriaceum . Swartz. 

Asp. frondibus tripinnatis coriaceis, pinnulis ovatis basi cuneatis, grosse obtuse ser¬ 
ratis, utrinque glabris, inferioribus pinnatifidis superioribus confluentibus, soris ad laciniarum 
vel serraturarum basin solitariis, stipite rhachibusque junioribus paleaceis dein glabris. Kaulf 
En. p. 243.,. Sp. pl. ed. JV. 5. p. 268- 

Aspidium capense. Sp. pl. ed. W. 5. p . 268. 

Aspliimi discolor Sp. pl. ed. IV. 5. p . 270. 

Polypoufet -capense. Thurib . fil. Cap. p. 735. 

Polypodiym politum Enc. bot. 5. p . 553. 

Polypodium argentatum Iacq. Hort. Schoenbr. 4. p. 23. t. 447* 

Rumohra aspidioides Raddi Opusc. scient, d. Bologna Tom. 3* 290* tab . 12./1 C. C. 

Proyenit in insula Jamaica (Swartz v. sp.), in Brasilia ad Rio Janeiro (Beyrich v. sp.), 
insula St. -Catharina (de Chamisso v. sp.), ad Montevideo (Sello v. sp.), in Promontorio bo¬ 
nae spei inter montem diaboli et Rondebosch ubi Februario mense fructificat (Bergius, 
Krebs v. sp.); in insula Mauritii (Bory, Gommerson, Sieber v. sp.); in Nova Hollandia (La 
Billardiere v. sp.), in Nova Seelandia (Forster.) 

Insigniter quoad amplitudinem et altitudinem frondis variat haec planta, nunc parva 
vix semipedalis, nunc 2 — 3 pedalis et altior. Pinnae nunc longiores nunc breviores, acu¬ 
mine elongato aut abbreviato. Sori semper solitarii ad marginem superiorem laciniae s. den¬ 
tis baseos. Indusium orbiculare integerrimum laeve glabrum peltatum. Stipes et rhachis in 
juniori aetate paleis dilute fuscescentibus tecta, dein fere glaberrima evadunt. 

Polypodium argentatum Jacq . Z. c. nil est nisi forma junior hujus stirpis. Polypodium 
politum Enc. I. c. ex specimine in Herb. Willd. innotuit nec ullam exhibuit differentiam. 
Rumohra male constructum genus satis clare ad nostram pertinet plantam. 

* * Indusium reniforme sinu affixum. Nephrodium. 

3. ASPIDIUM patens. Swartz, 

Asp. frondibus pinnatis, pinnis pinnatifldis, laciniis subfalcato-IanceoJatis acutis, basa¬ 
libus pinnarum inferiorum pinnatifido-incisis, stipitis parte superiori, rhachibus costaque 
hirto - pubescentibus. Sp.pl. ed. W. 5. p . 244. 

Repentur in Jamaica insula (Sloane, Swartz); in provinciis Americae meridionalis 
Cumana, Cumanacoa, Garipe etc. (Humboldt); in insulis Canariis (in insula Palma legit de 
Buch v, sp.)* in Promontorio bonae spei (Mund et Maire V. sp.); in insulis maris paci- 
ficf (Forster). 

Specimen Herbarii Willdenoviani a Thunbergio communicatum incertae est originis, 
forsan ex Promontorio bonae spei allatum at in Flora haud enumeratur. Magna conjungitur 
affinitate cum Aspidio molli Swartzii, differt'vero: substantia totius frondis rigidiori, altitu¬ 
dine majori, pubescentia minori in utraque pagina fere deficienti, pinnis longioribus lon¬ 
gius acuminatis, laciniis angustioribus profundioribus acutioribus subfalcatis, basalibus inferio¬ 
rum pinnarum pinnatifldis, ceterarum elongatis integerrimis. Monstrositatem ex illo Africes 




promontorio possidemus, cui stipes (s. rhachis communis) bifidus, ramo altero versus api¬ 
cem iterum bifido, altero autem non diviso. 

4. ASPIDIUM Thelypteris . Swartz. 

Asp, frondibus pinnatis, pinnis lineari-laneeolatis pinnatifidis glabris, laciniis ovatis 
acutis subintegerrimis, fructiferis margine revolutis, soris marginalibus contiguis demum con¬ 
fluentibus, stipite superne puberulo epaleaceo, caudice repente. Sp . pL ed . JV. 5 . p. 249* 

u) Vulgare , pinnarum costa media subnuda, indusio glandulis stipitatis obsito. 

£) Squamigerum , pinnarum costa media squamis paleaeeis obtecta, indusio glandulis sti¬ 
pitatis pilisque elongatis obsito. 

Polypo dium tottum Thbg, FL Cap, p, 735? 

Aspidium parasiticum Hortulanorum , Liiik En . 2. 458* exc/. orrui, syn* 

Aspidium squamulosum Kaulfuss . in Sieber ColL Fil, L n* 2* 

Occurrit in locis subpaludosis humentibus sylvarum et pratorum Europae fere totius; 
in Americae borealis provinciis Ganada, Virginia, Pensylvania (Pursh, Miihlenberg v.$p 8 ); in 
Africa boreali (Desfontaines) atque in Promontorio bonae spei ad Hexriyier ubi Januario 
fructificat (Mund et Maire, Bergius v. sp.). 

Varietas p in Africes promontorio australi proveniens adeo similis est Europaeae 
plantae, ut vix varietatis nomen mereatur; squamae enim illae paleaceae ad costam mediam 
pinnarum occurrentes, non minus in Europaeis et Americanis speciminibus parciores quidem 
et magis dispersae reperiuntur, at fere semper una alterave adesse solet; nullam praeterea 
discrimen inter Europae Americae et Africae plantas. — In plerisque hortis botanicis sub 
falso Aspidii parasitici nomine in ollis caldario traditis nostra ubique sponte crescens Filix 
sedulo colitur nunquam vero fructificat, tamen nullus sum dubius quin verum sit Aspidium 
Thelypteris. Semper gaudet caudice subterraneo repente. 

Explicatio iconis • 

Aspidium Thelypteris Swartz. Var . /3 squamigerum Nb. Tab. XI. 

a) Frons magnitudine naturali . b) Pinna aucta . c) Lacinia ab inferiori pagina 
visa , aucta . d) Palea ad costam mediam pinnarum aucta • e) ' Capsularum acervus au¬ 
ctus, f) Indusium auctum . 

5* ASPIDIUM inaequale . Nob. 

Asp. frondibus glabris pinnatis, pinnis apicem versus decrescentibus confluentibus pin¬ 
natis pinnatifidisve, pinnulis ovalibus obtusis, basi oblique cuneatis, margine inferiore dectir- 

rentibus, dentatis incisis pinnatifidisque, omnibus fructiferis, stipite rhachibusque subpaleaceis, 
caudice prorepente. 

In Promontorio bonae spei legerunt Bergius, Mund et Maire v. sp. 

Caudex crassus digitum minimum fere aequans, prorepens undique copiosas edens 
fibras, apice frondifer magisque paleaceus. Paleae dilute fuscescentes ovatae longe acumina¬ 
tae. Frondes cum stipite ^ — 2 pedales, stipes dimidiam frondem aequans, magis minusve, 
praesertim junior, paleis lanceolatis et ovatis longe acuminatis obtectus. Frons pinnata, .pin¬ 
nae alternantes, inferiores magis distantes et magis partitae, superiores simpliciores magis 
approximatae, summae confluentes in acumen dentatum; omnes apice pinnatifidae, inferiores 
basi bipinnatifidae immo bipinnatae; pinnulae alternae, inferiorum pinnarum inaequales, lateris 
superioris sunt minores inferioris vero majores; aut pinnatifidae laciniis dentatis; aut subdu- 
plicato-dentatae. Sori in simplicibus pinnulis simplici serie in utroque latere costae mediae 
dispositi, in pinnatifidis autem laciniarum costam mediam simili modo concomitantur. In¬ 
dusium rufo-fuscum cordato -suborbiculare. Paleae crebrae in junioribus individuis stipitem 
et rhachis divisiones obtegunt, dein decidunt. > 

Explicatio iconis . 

Aspidium inaequale Nob. Tab. XII, 

a) Summa pars frondis magnitudine natur dii. b) Pinna infima frondis magni¬ 
tudine naturali / c) Pinnula sub lente visa . d) Indusium valde auctum . 


' ♦ 5. ASPLENIUM. 

Capsulae in soros oblongos linearesve in nervis lateralibus congestae. Indusium oblongum aut 
lineare exteriori latere nervo affixum, interior liberum. 

* Saris indusiisque oblongis . 

1* ASPLENIUM aspidioides. Nob. 

Aspl. frondibus bi aut tri-pinnatis glaberrimis, pinnulis ovato-lanceolatis acutis basi 
cuneatis pinnatifidis, laciniis apice stibbidentatis, rliachibus paleaceis dein nudis. 

Aspidium scandicinum Sp. pl. ed. W. 5. p . 285, 

Allantodia scandicina Kaulf. En. p. 179 quoad synom Willd. et locum natalem 
Ins. Borboniae: 

Provenit in insula Borboniae (Bory y. sp.) et in Promontorio bonae spei (Bergius, 
Mund et Maire v. sp.). 


Eodem 

Eodem jure ut Aspidium Filix foemina aliaque Aspidia ad Asplenii genus refertur haec stirps, 
ad Allantodiae genus perperam a Kaulfussio vocata, quum margo interior indusii haud adna» 
tus sit nervo, sed libere expansus frondis parenchymati incumbat* Intermedia autem haec 
Filix inter genera Aspidium et Asplenium videtur, capsulis interdum in soros rotundatos con¬ 
gestis, indusioque apicem versus nervum haud raro transgrediente, jam in circulum formam ve 
reniformem redire studente, quamplurimum vero sororum forma regnat oblonga et dispositio 
nervisequa, quo commoti huic inserere maluimus generi. 

Frondes pedales, quadripedales et ultra, pinnae primariae semipedales, secundariae 
1 — 2 pollicares, pinnatisectae; laciniae oppositae aut alternae, 2—4 lin. et ultra longae, ad 
subsequentes usque decurrentes, inferiores pinnatifidae, superiores dentatae magis confluentes. 
Sori oblongi, plerumque solitarii, nervis, ubi e laciniarum costa media exeunt, affixi sunt, in¬ 
dusii extero latere nervo adhaerente, interno saepius laciniato libero. Valde variat ampli¬ 
tudo frondis, nunc pedalis bipinnati, pinnis 2 •—4 pollices longis, pinnulis pinnatifidis; nunc 8 
quadripedalis tripinnati, pinnis primariis 10 pollicaribus, secundariis bipollicaribus. Specimen 
Herbarii Willdenowiani frondem praebet juniorem nondum plane evolutam, undique paleis 
tectam, aetate provectiori omnino carentibus, decidiiis. 

Plantem Sandvicensem cum nostra conjungere non audemus, quum frondis structura 
paullulum discrepet et quum indusiis jam delapsis insertionem eorum clare certiusque inspi¬ 
cere haud liceat 

Explicatio iconi s. 

Asplenium aspidicides Nob. Tab. XIII. 

a) Pinna primaria infima frondis cum stipitis parte , magnitudine naturali . b) Piri- 
nula cum rachis parte , a pagina inferiori visa, cum soris indusio tectis , valde ducta, 

** Soris indusiisque linearibus . 

2- ASPLENIUM lucidum . Forster. 

AspL frondibus pinnatis, apice saepe gemmiferis, pinnis petiolatis, ovato-Janceolatis, 
longe acuminatis, basi oblique cuneatis, glabris, subiategerrimis aut integris subserrato-crena- 
lis, aut basi laciniatis semipinnatifidis, laciniis obtusis cuneatis, stipite superne canaliculato 
basi paleaceo. 

Asplenium lucidum Sp. pl. ed m TV~. 5 p . 315., Hb, Wtlld. n. 19883. 

Asplenium obliquum Sp. pl. ed . W. 5 p> 315 quoad locum natalem: insula Mau - 
ritii, fide Hb . JVilld. n. 19884 fol. 1. 

Asplenium gemmiferum Schrad, Goett ... gei. Anz. 1818 p. 916« 

D 


III. 

Asplenium virens Reliq. Haenk. 1. p. 41. t. 6» /• 3* 

Asplenium integerrimum Spreng. in sched. Herb. Reg. Generalis . 

In Promontorii bonae spei sylvis ad Hanglip, Novembri mense fructificans (Mundt et 
Maire v. sp.); insula Mauritii (Bory de St. Vincent fide herb. Willd. y. sp.), in Nova 
Seelandia (fid. spec. in Hb. Willd. v. sp.), in America meridionali ad Guayaquil (Haenke). 

Species haec, cujus forma pinnis integris valde similis est Asplenio cultrifolio Swartz 
satis recedente, sub Asplenii obliqui nomine in Herbario Willdenowiano cum vera hujus no¬ 
minis planta militat. Frondes bipedales et ultra, glabrae et laeves. Gemma ad basin pin¬ 
nae imparis, praesertim in forma pinnis basi laciniatis gaudente major evadit, novamque pro¬ 
dit prolem, dum matri insidet, saepius fructificantem. Pinnae 2 —■ 4 pollices longae, f— 1J 
poli, latae; nunc integrae basi superiore subtruncato-cuneatae, inferiore cuneatae, subdecur- 
rentes; nunc basi incisae subpinnatifidae, laciniis lobisque basi cuneatis, apice quasi trunca¬ 
tis, crenis binis ternisve grossis obtusis instructis, aut inaequaliter inciso-crenatis; laciniae in¬ 
feriores saepius a reliquis paullum remotae, non raro usque ad costam excisae, basi infe¬ 
riore decurrentes. Sori oblongi tres lineas usque ad dimidium pollicem longi, in ramb su¬ 
periore nervorum a costa media pinnae oblique exeuntium et furcatorum collocati, non raro 
fiunt marginales ut Dareae characterem adsumant. Stipites tertia parte inferiore nudi, sub¬ 
tus convexi supra canaliculati, basi paleis lineari-lanceolatis, longe acuminatis, denticulatis, 
ciliatis, magnitudine variis, brunneis, sparsis tecti; plures ex eodem caudice cespitosim pro¬ 
veniunt, qui fibrillis permultis ferrugineo-fuscis, lanuginosis, ramosis terrae affixus, superne 
paleis istis brunneis copiosioribus obtegitur. 

In Promontorio bonae spei omnes proveniunt formae supra memoratae, aliis ex ter¬ 
ris simplicem tantum conspeximus nullo modo gemmiferam, tamen nullum nobis est dubium, 
quin stirps nostra Gapensis illa sit planta Forsteri, cujus iconem Scfikuhrius dedit, cujus 
specimen quoque adest in. Herbario Willdenowiano a Sprengelio communicatum, a quo con¬ 
gruam esse cum planta collectionis suae Forsterianae sine ulla haesitatione profertur. Pos¬ 
sidemus praeterea affine Aspl. obliquum Forsteri ex ipsius collectione, quod satis diversum 
pinnarum diversa forma et situ et paleis sparsis in ipsa rachi s. stipitis supera parte obviis, 
quocum conjungendum Asplenium compressum Hh\ Willd. n. 19891 ex insula St. Helena, 
quod rectius et planta erit a Swartzio descripta; idem non minus provenit in insula Tristan 
d ? Acunha (v. sp .) quo ex loco fors et Asplenium lucidum du Petit Thouars in Hb. Willd . 
sub Aspl. obliquo n . 19884 fol. 2, quod nullo modo diversum, nee Asplenium decurrens 
Sp. pl. ed % W\ 5. /?. 316, Hb . Willd . n. 19884. Aspl. obliquum magna affinitate adnexum 
Aspl. marino, cujus forma magis evoluta esse posset, provenit: in insulis St. Helena, Tristan 
d’Acunha, Nova Seelandia. 

Explicatio iconis , 

Aspleniam lucidum Forster Tab. XIY. 

a) Frons magnitudine naturali formae integrifoliae, excepta pinnula terminali a 
pagina superiore visa; b) frons magnitudine naturali formae pinnis pinnatifidis , a pa¬ 
gina, inferiori visa , cum soris indusiatis et gemma prolifera ad basin pinnae terminalis , 

3. ASPLENIUM monanthemum . L. 

Aspl. frondibus pinnatis, pinnis subpetiolatis, infimis trapeziis cuneatis, superioribus 
lanceolato-trapeziis, obtusis, basi superiore truncatis, inferiore cuneatis, antice crenato-serra- 
tis, postice integerrimis, soro solitario in infimae pinnae nervo. Sp. pL ed, TF. 5. p. 323. 

Crescit in Promontorio bonae spei inter montem tabularem et diaboli versus Ronde- 
bosch et in descensu montis tabularis versus Kerstenbosch ibi que a Januario ad Aprilem 
fructiferum est lectum (Bergius v. sp.); provenit praeterea in insulis Philippinis, Marianis, in 
Peruvia atque Nova Hispania. 

Filix elegantissima, cespites efformans. Radix valde fibrillosa, e caudice brevissimo, 
paleis setaceis nigricantibus obtecto, exiens. Stipites plures, tertia parte inferne denudati, 
atro-purpureo colore nigricantes, paucis paleis setiformibus inferne adspersi, ceterum glabri, 
immo nitentes. Pinnae infimae remotiores breviores, superiores inter se approximatae' lon¬ 
giores, rarius superne ad basin auriculo donatae, sensim dein decrescentes, in apicem tenuem 
exeuntes, omnino glabrae. Sorus solitarius in quavis pinea, altero 'rarius accedente in 
nervo proximo superiore aut in summo opposito lateris antici, indusio tunc intus sese ape¬ 
riente, faciebus apertis sororum sibi oppositis. Sori 2 — 4 lin. iongi, indusio albicante, 
capsulis ferrugineis. Pinnae infimae semper steriies. Infra pinnarum infimarum insertionem 
gemmas quandoquo profert proliferas, quarum frondes, vix digiti minimi longitudine, in pin¬ 
nam terminalem lobatam abeunt. 

4. ASPLENIUM lunulatum Swartz. 

Aspl. frondibus pinnatis, pinnis rhombeo- ovatis falcatis obtusis erenulatis. Sp. pl. ed. 
VF. 5 p . 324. 

Asplenium falcatum Thbg. FL Cap. 

Habitat ad Promontorium bonae spei. (Thunberg) 

Species dubia, a nemine post Thunbergium lecta, alteri speciei forsitan suggerenda 
et quidem sequenti, cujus copiosae Filicis valde diversae reperiuntur formae; inspecto Thnn- 
bergii specimine sententiam ferre licebit. 

D 2 

5. ASPLENIUM erectum. Bory. 

Aspl. frondibus pinnatis, pinnis subpetiolatis, lanceolatis, acuminatis, obtuse serratis, 
inferioribus basi utrinque auriculatis, superioribus basi inaequaliter cuneatis superne auricu- 
latis, soris pluribus pinnarum venis lateralibus impositis, stipite marginato. Sp. pl. ed. W. 
5. p. 328, ffl. TVilld. n. 19906- 

Asplenium mutilatum Kaulf. En. p. 171., Sieb. Fil. exs. n. 137- 

Asplenium inaequilaterale Sp. pl. ed. TV. 5. p • 322, Hb. JdFilld, n. 19896- 

Crescit in Promontorio bonae spei ad Rondebosch in descensu inter montem tabu¬ 
larem et diaboli ibique Ianuario et Aprili mensibus fructiferum est lectum (Bergius v. sp.); in 
insula Mauritii in sylvis ad truncos veteres arborum, nec non in basalticis rupibus ad margi¬ 
nes sylvarum prope fluvium Riviere des remparts (Bory de St. Vincent v. sp.); in insula 

Tristan d’Acunha (Aubert du Thouars v. sp.) 

Species revera polymorpha, plantae enim minores juniores valde differunt a majoribus 
magis evolutis, quas vero diversas non aestimamus, quum inter plurima specimina formarum 
transitus satis clare patuere. In forma minori frondes breviores digitales, semipedales, pinnis 
brevioribus latioribus, in proceriori pedales et ultra, pinnis angustioribus longioribus; in utra¬ 
que forma pinnae basi oblique cuneatae, baseos supera parte latiori et plerumque auriculata, 
inferiori vero, angustiori, quasi recisa, utraque vero integerrina, utrinque basin apicemque ver¬ 
sus decrescunt, inferiores inter se magis distant, latius et distinctius auriculatae, auriculo infe¬ 
riori haud raro accidente; superiores confertiores, augustiores, magis magisque in rachin de¬ 
currentes, dein confluentes. Pinnae longiores sesquipollicares. Serraturae inferiores majores 
plerumque bipartitae, superiores plerumque integerrimae. Pinnarum apex nunc brevis, nunc 
elongatus, attenuatus. Stipes glaberrimus nitens, e brunneo et purpureo nigricans, basi vix 
latior. Sori bilineares et ultra, in venis lateralibus angulo acutissimo secedentibus solitarii, 
costae aproximati. Caespites efformat; caudex abbreviatus descendens, inter stipites paleis 
linearibus et acuminatis augustis nigris est obsitus, radiculis crebris tenuibus nigris terrae 
infixus. 

Synonyma supra allegata e speciminibus autographis auctorum contulimus. Asplenii 
erecti nomen eligimus, quum habitum strictum atque erectum plantae bene exprimat, Aspl. 
inaequilateris vero nomen et in plura alia Asplenia esset adhibendum. 

Accepimus sub nomine Asplenii dimidiati specimen Filicis ex insula Portorico, quod 
nostrae nimis simile, a vero Ajpl. dimidiato Swartzii in Herbario Willdenowii asservato toto 
coelo discrepans, diversissimum. 

Explicatio iconis . 

Asplenium erectum . Bory. Tab. XV. 

a) frons plantae minoris cum caudice cespitem edente , magnitudine naturali; 
b) frons plantae majoris , magnitudine naturali; c) pinna a pagina aversa visa cum so~ 
ris indusio tectis , valde aucta . 

6. ASPLENIUM protensum . Schrader. (nec Kaulfuss, nec Herb. Willd.) 

Aspl, frondibus pinnatis, pinnis subpetiolatis, lineari-lanceolatis, acuminatis, pinnati- 
fidis, laciniis distantibus oblongis obtusis, apice 2 •— 3 dentatis, soro, omnibus fere pinnarum 
venis lateralibus imposito, stipite canaliculato frondeque subtus pubescentibus. Schrad . z>z 
Gotting . gei. Anz. 1818. p . 916. 

In Promontorio bonae spei legerunt Hesse, Mundt et Maire. (v. sp.) 

Distinctissima species. Caudex oblique descendens, digiti minimi crassitie, ruptis sti¬ 
pitibus emortuis grosse et inaequaliter tuberculatus, fibris radicalibus multis capillaribus affi¬ 
xus, nullis paleis vestitus. Stipites facie canaliculati, dorso convexi, pubescentia tenui magis 
minusve densa obtecti, basi tamen plerumque glabrati. Frondes tripedales et ultra erectae. 
Pinnae inter se distantes, alternae, in apicibus subconfluentes, infimae pedem dimidium a sti¬ 
pitis basi distantes, minores, breviores, dein magis magisque elongantur, 2 — 3 pollices lon¬ 
gae, inferne semiunguiculares, basi inaequaliter cuneatae, integerrimae, supra glabrae nervosae, 
subtus praeprimis ad nervos pubescentes. Sori lineares in omnium fere venarum, a costa an¬ 
gulo acutissimo secedentium, medio collocati sunt, ita ut quilibet laciniae respondeat, in au¬ 
riculis vero saepius 2 — 3 animadvertuntur. 

Asplenium protensum Kaulf En. p. 167. distincta est species, quam, priori Schra- 
derianae servantes nomen, Asplenium Kaulfussii appellamus. Asplenium protensum Herb . 
TYilld. n. 19938., eodem modo distincta est species, de qua plura videas sub Aspl. furcato. 

Explicatio iconis . 

\ - s ‘ ' 

Asplenium protensum Schrader Tab. XVI. 

a) Caudex cum parte infera stipitum et fibris radicalibus , magnitudine naturalu 
b) pars inferior frondis et c) superior magnitudine naturali , d) pinna a pagina aversa 
visa cum soris indusiatis , valde aucta . 

7. ASPLENIUM flexuosum Schrader. 

$ % 

Aspl. frondibus pinnatis, pinnis ovato-lanceolatis acuminatis pinna tifidis, laciniis lan- 
ceolato-cuneatis truncatis apice bidentatis, inferioribus profundioribus distinctis, superioribus 

confluentibus, rachi flexuosa glabra. Schrad. in Gott. gei. Anz. 1818* p- 916* 

Crescit in Promontorio bonae spei. (Hesse.) 

Hanc speciem, quam inspicere nondum contigit, dubiam relinquimus, quum praeter 
diagnosin, nec icon, nec uberior ejus exstet descriptio. 

8. ASPLENIUM furcatum L. 

Aspl. frondibus bipinnatis, pinnis lanceolatis attenuatis, pinnulis cuneatis trifidis pin- 
natifidisve, laciniis dentato -crenatis, rachi frondeque subtus paleaceo- hirtis aut glabratis, cau¬ 
dice dense paleaceo. Sp. pl. ed. TV. 5 p. 340? Kaulf. En. p. 174, Hb. TVilld. n. 19924, 
Sieb. Fil. exs. n. 138. 

Asplenium canariense Sp. pl. ed. TV. 5. p. 339, Hb. TVilld. n. 19923. 

Asplenium praemorsum Sp. pl. ed. TV. 5 . p. 339, Hb. TVilld. n. 19922. 

Crescit in Promontorio bona & spei ad latera montis tabularis, ad Rondebosch, ubi 
a Julio ad Novembrem usque fructiferum est lectum (Bergius, de Chamisso, v. sp,); in in¬ 
sulae Borboniae speluncis, ait. 1100 hexap., (Bory de St. Vincent *) v. sp.); in Franciae in¬ 
sula (Hb. Willd. v. sp.); in India orientali Tranquebaria (Klein, v. sp.); in sylvis umbrosis 
ad Caraccas (Bredemejer v. sp.); in insulis Antillanis (Swartz v. sp.) atque in insula Tene- 
rififa (Broussonet v. sp.) 

Omnia supra citata synonyma ad unam eandemque speciem certissime pertinent, ex 
omnibus supra notatis locis auctorum vidimus specimina, quae inter se differunt: pinnis pin¬ 
nulisque magis elongatis, laciniis tunc paucicrenatis, et pinnis pinnulisque obovato - cuneatis, 
laciniis tunc multicrenatis. Variat insuper palearum piliformium copia in stipite et fronde, 
variat pinnularum divisio, ita ut pinnula cujus vis pinnae superior, rachi proxima, nunc sit 
biloba, nunc triloba, nunc pinnatifida. Frondis latitudo in minoribus individuis, quae simul 
et minus partita, 1£ — 2 — 3 pollicaris; in majoribus, pinnulas elongatas longe acuminatas 
magisque partitas gerentibus, usque ad pedem dimidium extenditur. Crenae angustae (s. den¬ 
tes obtusi) quae margine angusto cartilagineo, et si luci obvertis, pellucido, in crenae apice 
paullulum incrassato, cinguntur, dentium mucronatorum, ut vult Kaulfussius, non merentur 
nomen. Omnibus fere sub formis in monte tabulari occurrit, nunc semipedalis, nunc bipe¬ 
dalis et ultra. Aspl. praemorsum Swartz ab ipso acceptum possidet herbarium Widenowii, 


*) Schedula ejus autographa haec continet: Asplenium strictum, Fronde lineari acuta bipinnata, pinnulis 
subtripartitis argute acutis N. — La fronde a juscju’ a deux pieds et demi, mais plus souvent dix a quinze pouces, 
elie est lineaire et n’a jamais trot9 pouces de large, Le stipe tres brun est un peu ecailleux et velu. Les pinnu, 
les n’occupent que les deux tiers superieurs de la piante. Elie habite ies grottes de la cavente des Chicots a Boor- 
bom. Tres rare. 

in quo et AspL canariense hujus auctoris vidimus, utrumque verum distinguere nequimus, 
formis innumeris intermediis optime connectuntur. — Aspl. protensum Hb. JVilld. n. 19938. 
e Philippinis differre videtur: fronde tripinnata teneriori; cetera conveniunt at pinnam solam 
comparare licuit. 

9. ASPLENIUM Adiantum nigrum. L. 

Aspl. frondibus pinnatis, pinnis inferioribus bipinnatifidis, superioribus pinnatifidis, 
summis confluentibus, laciniis oblique cuneatis argute dentatis, stipite frondeque nitida gla¬ 
berrimis. Sp. pl. ed. TV. 5 p. 346, Hb. JVilld. n. 19936? Thbg. FL Cap . 

Asplenium tabulare Schrad. in Goett . gei. Anz. 1818 p . 916. 

Asplenium argutum Kaulf. En. p . 176, SiebJ FU. exs. n . 181. 

Asplenium acutum Sp. pl. ed. JV. 5 p. 347? Kaulf. En, p. 176? Hb. JVilld. n. 19937. 

Crescit in Promontorio bonae spei ad latera montis tabularis, in sylva Kerstenbosch, 
inter montem tabularem et leonis prope Smutz. Per totum annum fructificat. . (Bergius, de 
Chamisso, Hesse, v. sp.); in totius fere Europae rupibus, scilicet in Germania!, SilesiaI, 
Hungaria!, Helvetia!, Italia!, Gallia!, Anglia!, Hispania et Lusitania, in Africa boreali cis- 
atlantica (Desfontaines); in Syria! (Ehrenberg); in insulis Teneriffa! (Bory de St. Vincent 
et Broussonet), Madera! (Hb. generale) et Portorico! (Hb. Willd.). 

Speciminibus pluribus complurium regionum Europae aliarumque terrarum inspectis 
seduloque inter se comparatis, species supra adpositas distinguere non valemus, nec ex aucto¬ 
rum diagnosi et descriptione ullum disjunctionis argumentum haurire possumus. Quid enim 
valent frondis major minorve expansio et partitio, quid dentium major minorve acies? Plu¬ 
ries vivam cepimus hanc Filicem, numerosa vidimus specimina siccata, semper eandem re- 
perimus, quamvis innumeros per gradus variabilem. Duae vero occurrunt varietates insignio¬ 
res, quas sejungere, transitus manifesti optime connectentes vetant. Altera pinnulis s. laci¬ 
niis elongatis, ad hanc pertinet Aspl. acutum Bory canariense, cui subsimilia ex Italia supe¬ 
riore, ex insula Wight atque ex insula Portorico vidimus; altera pinnulis s. laciniis obtusa- 
tis, quae Aspl. tabulare Schrad. s. argutum Kaulf, planta capensis cum germanica congrua. 
Tota species affinis Aspl. furcato, quocum easdem subit formas, invita natura inter se dila¬ 
cerandas. Paleae nonnisi in caudice inque fronde, juniori sese provolvente nigrae angustae* 
omnes reliquae partes frondis aetate provectiori glaberrimae nitentes. Stipes e purpureo aut 
castaneo-fuscus, supra canaliculatus, pinnis vix in eum decurrentibus. Sori angulo acutissimo 
costae pinnularum s. pinnae impositae, dein indusio delapso cinnamomearum capsularum co¬ 
pia totam fere obducit paginam inferiorem. Dentes argutissimi subcuspidati. Altitudo valde 

variabilis, stirps nunc vix semipedalis, nunc bipedalis et ultra, circumscriptione frondis nunc 
lanceolata elongato-acuminata, nunc ovata acuminata. 

Explicatio iconis . 

Aspleniam Adiantum nigrum L. Capense. Tab. XVII. 

a) Forma minus partita , pinnis laciniisque obtusissimis magnitudine naturali . 
by Forma magis evoluta et partita , pinnis laciniisque acutioriobus magis elongatis , ma¬ 
gnitudine naturali, c) Pinnula valde aucta , a pagina inferiore visa cum soris indusiatis\ 


6. DARE A.. 

Character Asplenii. Sori vero frondis incisione marginales indusiumque extus aper¬ 
tum apparet. *) 

i. DAREA auriculata . Willdenow. 

D. frondibus pinnatis, pinnis oppositis oblongis obtusis pinnatifido - serratis, laciniis 
obtusis, infima superiore elongata bifida* Sp. pl . ed . JV. 5. p • 296® 

Habitat in Promontorio bonae spei. (Thunberg), 

% DAREA odontites. Willdenow. 

D. frondibus pinnatis, pinnis alternis lanceolatis acuminatis pinnatifidis, laciniis line¬ 
ari «lanceola tis acutis, inferioribus acute bifidis, Sp. pl. ed. FF. 5. p. 286» 

Habitat in Promontorio bonae spei. (Thunberg). 

3. DAREA 


*) D aream 3. Caenopteridem Bergii ab Asplenio non sejungit celeberrimus R. Brown, nec immerito» vi¬ 
dimus enim in Aspleniis nonnullis,, quae fronde integra et magis divisa occurrunt, soros haud raro ad marginem 
procedentes, indusiumque tunc extus liberum simili modo in Dareis quoque soros a margine recedentes. Indusium 
in utfoque genere semper interne, id est in facie costam mediam spectante aperitur, in cujus lateralibus ramis 
(venis) superiorem bifurcationis ramulum quamplurimum occupat. In fronde tenuius diviso facile igitur evenit, 
ut margo liber indusii et lobi laciniaeve margo conveniant, quod ex majori tantum minorive frondis incisione et 
partitione pendens, generi statuendo haud suppetit. Tamen non audemus, totum genus destruere, quod ex plurimis 
habitu alienis formis est compositum, quas omnes nec videre nec disquirere hucusdiim licuit. Genera Filicum' ex 
dispositione sororum in nervis indusiorumque natura optime formari posse et lormanda esse, persuasum habemus; 
frondis partitione et habitu ad sectiones naturales coustruendos utemur, rejecto autem priorum modo, qui, frustula 
describentes, ex fronde simplici, pinnata, bipinnata sectiones formarunt, nescii, unam eandemque speciem omnibus 
hisce sub sectionibus delitescere posse. Quae omnia indies aucta Filicum cultura illustrabit, clariusque reddere poterit. 

3. DAREA fur eat a. Willdenow. 

D. frondibus pinnatis, pinnis pinnatifidis suboppositis, laciniis spathulato- linearibus 
obtusis, inferioribus bipartitis, rachi alata. Sp. pl. ed. W .. 5 p. 297 exci. syn. Lonchitis bi~ 
pinnata Forsk ., Hb. HFilici. n. 19853. 

In Promontorii bonae spei littore orientali legit Krebs (V. sp.), inque insulae Borboniae 
arboribus vetustis dejectis. (Bory de St. Vincent v. sp*) 

Quamvis sequenti valde sit similis, tamen cum Willdenowio aliisque distinctam credi¬ 
mus, differt et frondis junioris simplicioris forma, frondeque evoluta plerumque humiliori et 
angustiori. 

4. DAREA rutaefolia. Willdenow. 

D. frondibus bipinnatis, pinnis pinnulisque alternis, pinnulis inferioribus pinnatifidis 
superioribus simplicibus, laciniis linearibus obtusis, rachi compressa. Sp. pl. ed. W. 5. 
p. 298, Hb. Willd. n. 19854. 

Gaenopteris rutaefolia Th.bg. FI. Cap. p. 734 exci. syn. Caen. furcata Bory. 

Habitat ad Promontorium bonae spei in sylvis Houtniquas, Grootvadersbosch alibi- 
que (Thunberg, Krebs, Mundt et Maire v. sp.) 

Valde variant frondis laciniae latiores et angustiores, dum juniores aut aetate pro¬ 
vectiores, dum steriles aut fertiles sese ostendant. Dareae genus fallaci charactere fundatum 
esse in junioribus latioribus frondibus hujus Filicis facile obfervatu, unus alterve enim sorus, 
insolito more prorumpens, marginem tum non occupans, sed venae suae fidelis, locum sibi 
vindicat a margine paululum remotum. 


7. VITTARIA. 

Capsulae in soros lineares costae parallelos indusiatos congestae. Indusium duplex continuum, 

alterum exterius, alterum interius dehiscens. 

2. VITTARIA lineata. Swartz. 

V. frondibus linearibus longissimis pendulis, soris solitariis intramarginalibus. Sp. pl. 
ed. W. 5. p. 404, Hb. Willd., Schrad. in Goett. gei. Anz. 1818 p, 917. 

Crescit in regionibus orientalibus Promontorii bonae spei, (Hesse, Mundt et Maire 
v. sp.) in Antillis, (vidimus ex insulis Martinica, Cuba) inque America meridionali (v. sp.). 


IV. 


E 

8. BLECHNUM. 

Capsulae in soros lineares continuos aut contiguos, nervo medio parallelos (eique 
magis minusve approximatos), congestae. Indusium lineare continuum aut conti- 
guum interius dehiscens* 

* Sori et indusia submarginalia , totum fere fpatium inter marginem nervumque 

medium occupantia . Lomaria . *J 

f Sori et indusia ex contiguis plurimis soris indusiisque formata , 

1. BLEGHNUM (Lomaria) capense Nob. 

Bl. stipite costisque paleaceis, pinnis subpetiolatis, frondis sterilis lato-linearibus sub- 
falcatis, basi oblique cordatis, breviter acuminatis, serrulatis, fertilis mucronatis. 

Lomaria capensis Sp . pL ed. FF\ 5. p . 291, Sieb. Fih exs . n. 4° 

Onoclea capensis Thbg . FL Cap> p . 731. 

Provenit in Promontorio bonae spei in fossis infra montes prope urbem Gap (Thun- 
berg); ad Kerstenbosch (Bergius v. sp); in monte diaboli (Mundt et Maire v. sp.)* Fructi¬ 
ficans Junio et Octobri mensibus legitur. 

Stipes superne profunde canaliculatus, inferne atro-purpureo-fuscus et nudus, cum cos¬ 
tis mediis pinnarum in pagina inferiore pallidiore, paleis varie formatis lanceolatis ferrugineis 
densius parciusve est obtectus, crebris vero paleis istis obtegitur frons junior fertilis. Pinnae 
valde approximatae, digitales et ultra, 8 — 10 lineas latae, basin versus non decrescentes, 
omnes usque ad apicem distinctae, fructificantes mucrone circiter lineam longo, subulato, sae¬ 
pius oblitterante, terminatae. Indusium primum continuum, dein in plures lacinias Contiguas, 
e quibus compositum, finditur, quarum quaelibet soro, apici venae imposito, respondet. 

Huic proxima species est Lomaria striata Willd., quae venis supra impressis subtus 
prominentibus, callosaque protuberantia ad basin internam cujusvis pinnae statim dignoscitur; 
pinnae haud solum ad apicem sunt serrulatae sed in toto margine, qui vero fere usque ad 
apicem revolutus esse solet, quo integerrimus apparet. 


*) Genera inter Lomariam et Blechnum nullum discrimen reperimus. Sori in Lomariis submarginales 
totam pinnam excepto nervo medio occupantes» in Blechnis nervo medio approximati, haud totam pinnam occu¬ 
pantes, ad distinguenda genera fallax et lusorium praebent argumentum. Indusium in utroque nunquam est revera, 
marginale s. continuatio marginis pinnae, intactus semper, licet angustissimus remanet margo, qui ad basin plerum¬ 
que dilatatam (auriculatam) latior semper prosilit. Transitus inter utriusque formationis extimas fines satis copiose 
sunt observandi. Ipse Brownius Steganiam (quae Lomaria Willd.) formans, fatetur, habitum prae se ferre Blecbni, 
cui affinitate proxima, nec characteres a Pteridibus quisbusdam facile esse distinguendam. A Pteride vero Blechnum 
cum Lomaria satis in eo recedit, quod in illa indusium sit revera marginale, nervo medio nequaquam parallelum» 

R x pii catio iconi s . 

Blechnum (Lomaria) capense Nb. T. XVIII. 

a) Frons sterilis magnitudine naturali , b) pinna frondis fertilis magnitudine na~ 
turalij c) apex pinnae fertilis valde auctus , 

2. BLECHNUM (Lomaria) Boryanum ® Nob® 

BL stipitis basi valde paleacea , fronde reliquoque stipite lanuginoso - paieaceis dein 
denudati s, frondis sterilis pinnis inferioribus petiolatis superioribus adnatis, oblongis, utrinque 
subacutis, integerrimis, frondis fertilis subpetiolatis mucronatis. 

Lomaria Borjana Sp* p/. e^Z. /F*. 5 p* 292, Hh* VFilld* n. 19845. 

Lomaria coriacea Schrad. in Goetting . geL Anz* 1818 916® 

Lomaria cinnamomea Kaulf En . p, 153* 

In Promontorio bonae spei crescit in summo monte tabulari (ubi Decembre legit 
Bergius v. sp.), in insulae Borboniae montosis sterilibus vulcanieis (Bory de St. Vincent 
y. sp.); in America meridionali in Brasiliae provinciis Montevideo et Itio grande do Sui 
(Sellow v. sp.). 

Quas hic conjungimus distinguere nequimus species. E promontorio bonae spei uni» 
eam modo possidemus frondem sterilem, specimen completum ex insula Borboniae, permulta 
variis locis collecta et Yaxio statu gaudentia ex Brasilia infima. Frondes in plurimis basin 
versus valde decrescunt, ita ut nunc usque ad ipsam paleaceo-comosam stipitis basin procedant, 
nunc spatio majori minorive ab illa distent. Tota frons magnitudine valde variabili, nunc 
vix pedalis, nunc trium pedum altitudinem attingens. Stipes superne profunde canalicalatus 
ad basin paleis magnis pollicaribus majoribusque angustis acuminatis densis est obvallatus, 
superior pars et frons, praecipue in juniori statu, paleis brevibus crispato-contortis, lanugi¬ 
nem quandoque referentibus, cinnamomeis, facile secedentibus, sunt tecta. Frons aetate pro¬ 
vectiori glabra laevis coriacea. Pinnae maximae digitum minimum circiter aequant, semipollicem 
circiter latae, omnes apice paululum attenuatae, apice ipso vero obtusiusculo, basi oblique at¬ 
tenuatae, inferiores petiolo brevissimo suffultae, superiores adnatae sessiles magis approxima- 
tae, vix vero confluentes, pinna terminalis impar reliquis haud longior. Costae mediae pinnarum 
supra canaliculatae, subtus convexae prominulae. Venae subpatentes parallelae, nunc sim¬ 
plices, nunc basi semel dichotomae. Pinnae fertiles plerumque sterilibus longiores, lineares 
plerumque mucrone crasso subulato superatae, quo oblitterato muticae. Indusium primum 
integrum, mox in lacinias parallelas fissum. Tota stirps exsiccata fuscescenti quodam colore, 
in sterilibus magis cinnamoneo, in fertilibus et in stipitum basi ex purpurascenti fusco insignis. 
Ceterum magis minusve est coriacea haec Filix sicut varia inhabitat loca. 

E 2 


— 36 — 

Explicatio iconis . 

Blechnum (Lomaria) Boryanum Nob. Tab. XIX. 

Frons sterilis magnitudine naturali . (Quae frons cum differre videatur a vulgari 
forma, pinnis inferioribus non ita decrescentibus, observandum, in stipitis inferiore nuda parte 
cicatrices adesse pinnarum aut decisarum aut casu quodum abortivarum. 

•j* Sori et indusia integra continua. 

3. BLECHNUM (Lomaria) giganteum Nob. 

Bl. frondibus glabris epaleaceis pinnatis, pinnis sterilibus adnatis linearibus longe 
acuminatis subfalcatis integerrimis, supra ad marginem elevato-punctatis, indusiis sub-erosis, 
stipite inferne paleaceo. 

Lomaria gigantea Kaulf. En. p. 150. 

In Promontorio bonae spei ad montem tabularem versus Kerstenbosch Februario 
mense fructificantem legit Bergius (r. sp.) 

Pinnae, in fronde quatuor pedes et ultra longa mediae, semipedales Iongioresve, qua- 
•tuor lineas latae, alternae, inferiores distinctiores valde decrescentes, superiores sensim decres¬ 
centes magis approximatae, ultimae vix confluentes cum pinna impari terminali haud longa. 
Stipitis ima basis paleis magnis dense obtecta, quae in reliquo stipite rarae angustiores, 
apicem versus deficiunt. In fronde fertili pinnae angustae vix 2 lineas latae, omne$ distin¬ 
ctae, basi dilatata adnata non contiguae. 

Lomariae attenuatae Willdenowii (Sp. pl. ed. W. 5 p. 290, Hb. Willd. n. 19842) 
valde affinis est haec species, quae differt: pinnis multo longioribus et angustioribus, lineari¬ 
bus, elongato-acuminatis, nec a basi latiori sensim elongato-acuminatis, pinna terminali bre¬ 
viore, stipite ad basin latioribus et majoribus paleis obsito. In utraque specie ad margines 
pinnarum sterilium seriem tuberculorum minutorum saepeque pertusorum reperies, in utraque 
indusiorum margines liberi sunt erosi s. inaequaliter denticulati, qui in Lomaria attenuata 
saepius laceri inveniuntur. 

Lomariae hamatae Kaulfussii (En. p. 150) descriptionem si cum nostra planta compa¬ 
ras, omnino congruentem videbis, frondium sterilium pinnae enim quandoque apice sunt 
falcato-uncinatae, at specimine nondum viso certi quid pronuntiare non audemus. 

Explicatio iconis. 

Blechnum (Lomaria) giganteum Nob. Tab, XX. et Tab. XXII. F. 1. 

XX. a) pars inferior frondis sterilis , b) apex ejusdem frondis magnitudine natu¬ 
rali. •— XXII. 1. apex frondis fructificantis a pagina aversa, magnitudine naturali. 

4. BLECHNUM (Lomaria) punctulatum. Swartz. 

Bl. frondibus glabris epaleaceis pinnatis, pinnis sterilibus sessilibus linearibus acumi¬ 
natis auriculato - cordatis subfalcatis integerrimis, supra ad marginem punctatis, indusiis sub» 
integerrimis, stipite paleaceo demum denudato. Sp. pl. ed 5 p . 409. 

Lomaria auriculata Desv. in Mag . der Gesellsch. naturf\ Fr . z. i?erZ. jp. 330. 

Lomaria densa Kaulf. En . /?. 151., &’e&. e#,y. n. 7. 

Blechnum tricuspe Kaulf z/z i*z7. m» 5. 

Crescit in Promontorio bonae spei in descensu montis tabularis septentrionem ver¬ 
sus. (Julio mense fructiferum legit Sergius v. sp.) 

Frons pedalis, sesquipedalis, tripedalis, pinnis in majoribus individuis digitum longis, 
quatuor lineas latis. Stipes inferne e purpureo brunneus, ima basi paleis majusculis dense 
est stipatus, superne, ubi canaliculatus et simul marginatus, in facie atque convexus in dorso, 
paleis minoribus raris dispersis est obsitus, aetate provectiore glabrescens et stramineus in 
siccis. Pinnae alternae subimbricatae, utrinque valde decrescentes, inferioribus magis inter se 
remotis, obtusis, tandem auriculiformibus, superioribus demum in acumen elongatum inferne 
pinnatifidum, dein grosse creriatum, apice integerrimum, confluentibus, omnes sessiles (supe¬ 
riores adnatae), basi leviter cordatae, nunc utrinque, nunc superne breviter rotundato-auri» 
culatae, utrinque glabrae et laeves, costa subtus prominula, margine integerrimo in supera 
facie punctis parvis subimpressis notato. Pinnae fertiles magis inter se distantes, angustio¬ 
res; inferiores saepe evidentius auriculatae, auriculis aut tota basi non fructiferis, saepe ex 
toto sterilibus. 

Quamvis nec Swartzii nec Desvauxii specimina vidimus, et utriusque descriptio data 
sit brevis, tamen convicti sumus, omnia supra citata synonyma unam eandemque stirpem 
spectare, quae ex varia sororum extensione nunc Lomaria nunc Blechnum est habita. 

Explicatio iconis. 

Blechnum ( Lomaria) punctulatum Swartz Tab. XXL et Tab. XXII. F. 2. 

XXI. a) formae majoris dimidia frons , magnitudine naturali , b) minoris pars su¬ 
perior apicalis et inferior basalis , relicta intermedia , magn . nat. — XXIL 2, pars apicalis 
frondis fructiferae a pagina aversa magn. nat. r 

5. BLECHNUM (Lomaria) heterophyllum Nob. 

BL frondibus pinnatis, sterilibus: pinnis sessilibus basi dilatatis glabris, apice pinnati- 
fidis integerrimisque; fertilibus: pinnis integerrimis, rachibus squamosis. 

Lomaria heterophylla Desv. in Mag. d. Ges. naturf. Fr. z. Berl. V . p. 330. 

Crescit in Promontorio bonae spei. (Desvaux.) 

Les feuilles .steriles ont 8 — 9 pouces de long et 4 lign. de large, les feuillages 
steriles ont les feuilles plus courtes, iis sont haut de 18 pouces. Je n’ai point vu une 
feuilie sterile complete (Desvaux.) 

Distinctissimam hanc Filicem frondium sterilium pinnis quandoque pinnatifidis nun¬ 
quam vidimus, nec repertam scimus. Ex frustulis descripta videtur, an alii generi afferenda? 

6. BLECHNUM (Lomaria) boreale Swartz. 

Bl. frondibus glabris epaleaceis, sterilibus pinnatifidis, segmentis parallelis lineari-Ian- 
ceolatis obtusiusculis integerrimis, fertilibus pinnatis, pinnis linearibus angustis, indusiis dein 
crispatis, stipitis ima basi paleacea. Sp. pl, ed. TV. 5 p. 408, Hb. TVilld. n, 20035. 

Crescit in Promontorio bonae spei (v. sp. a clar. Riche lecta in Herb. Bory de St. 
Vincent) in insulis Canariis (Bory de St. Vincent, Broussonet v. sp.) in que montosis totius 
fere Europae, (v. sp.) 

* * Sori et indusia nervo medio approximata , marginem latiorem liberum 

derelinquentia ( Blechnum). 

7. BLECHNUM australe L. 

Bl. frondibus pinnatis, pinnis basin versus valde decrescentibus et inter se remotis, 
sterilium oblongis, basi auriculato-cordatis, obtusiusculis submucronatis, margine scabris, fertilium 
linearibus basi cordato-auriculatis, stipite tenuissime puberulo et leviter paleaceo. Sp. pl, ed. 
TV. 5 p. 410, Hb. Willd. n. 20037, Thbg. FI. Cap. p. 734. 

Blechnum rigidum Sp. pl. ed. TV. 5 p. 410, Hb. TVilld. n. 20036 an exci, synon. 
Swartzii? 

Blechnum trilobum Presl Rei. Haenk, i p. 50 t, 9 f. 2» 

Blechnum auriculatum Sp. pl! ed. W. 5 p. 412, Hb. TVilld. n. 20041., an exci, 
synonymis Auctorum? 

Lomaria pumila Kaulf. En. p. 151, ('forma minor). 

In Promontorio bonae spei inter montem tabularem et leonis prope Smutz, ad Ron- 
debosch et alibi. Per totum annum videtur fructiferum (Bergius, Krebs. v. sp.); in Peru via 
(Haenke); in Brasiliae meridionalis provincia Montevideo (Sellow. v. sp.) 

Lomaria pumila est forma minor frondibus digitum ad semipedem usque longis, pinnis 
basi vix auricularis, sterilium fere oblique ovalibus, soris in fronde vetustiori totam paginam 
occupantibus, junioribus vero limbum pinnae externum non tangentibus. Blechnum australe 

Auct. est forma intermedia vulgatior frondibus pedalibus altioribusve, pinnis magis minusve 
auricularis, inferioribus valde decrescentibus et remotis tandem auriculiformibus. BL rigidum 
Willd. est forma maxime evoluta, frondibus omnibus fructiferis sesquipedalibus altioribusve 
et ideo evidentius auricularis, angustioribus, auriculis acutis brevissime cuspidatis, dum in vul¬ 
gari forma sint magis obtusae at mucronatae; transitus vero frequentes vidimus et ex una 
eademque radice enascentes, quo uberius frons fructificat eo magis* in BL rigidum mutatur. 
An BL rigidum Swartzii idem sit cum Willdenowiano vix dubitamus, quamquam descriptio 
non optime quadrat, sed planta nostra exacte convenit cum frustulo Herb. Willd., cui nec 
inventoris nec donatoris nomen adpositum est. Filix caespitosa, stipites ad caudicem 
valde paleacei. 

Blechnum trilobum PresL, ad quod pertinet Blechmim australe Willd* Herb* n. 20037 
foL 3, ex auctoris sententia, non diversum apparet a nostra planta, quum et illa, in Herb. 
Willd, 1. c. asservata stirps nil nisi BL rigidum, sit ejusdem Herbarii, s. forma BL australis; 
BL auriculatum Hb. Willd., quod beatus possessor a cel. Desfontaines e Bonaria accepit, 
certissime ad nostram pertinet plantam, eandem a Sellowio ex eadem regione habemus. 
Valde affinis est haec species Bl. occidentali L.f quod distingui videtur: pinnis majoribus 
latioribus magis acuminaris et falcatis, fertilibus forma a sterilibus haud discrepandis, pinnis 
basin versus haud decrescentibus vix una altera ve reliquis majore, dum in nostra fere usque 
ad stipitis basin pinnae sensim minores et remotiores descendunt* Utraque variat fronde 
glabra et tenuiter pubescente, utra que magnitudine extensione et amplitudine frondis varias 
producit formas, nullo modo in species ne in varietates quidem disjungendas. 


9. ONYCHIUM. 

Capsulae in soros oblongos oppositos nervo medio parallelos eique approximatos congestae. 
Indusia oblonga membranacea submarginalia medio conniventia, sutura longitudinali quasi 
dehiscentia (Char . ex Kaulf.) 

1. ONYCHIUM ccipense Kaulfuss. 

On. frondibus flexuosis decompositis, ramis tripli cato-pinnatis, laciniis oblongis acu¬ 
tis. Kaulf. En . Fil. p. 145 t. 1. f. 8. 

Habitat in Promontorio bonae spei. 

Frons sesquipedalis et longior, debilis, flexuosa, decomposita, superne triplicato-pin¬ 
nata, apice subcaudata. Rami remotissimi, graciles, triplicato-pinnati, pinnulis dentato-laei- 
niatis, laciniis oblongis, acutis, fructiferis. Sori ad marginem laciniarum sub apice sinu in- 

dusii adfixi. Indusia submarginalia membranacea, albida, limbis conniventia, tandem sutura 
longitudinali dehiscentia ( Kaulfuss . I. c.J. 

Filix a nobis non visa, num revera ex Promontorio bonae spei oriunda? 


10. PTERIS. 

Capsulae in soros lineares continuos maginales dispositae. Indusium lineare continuum margini 

adnatum et cum eo intus flexum. 

i. PTERIS cretica. L. 

Pt, frondibus glaberrimis ternatis pinnatisque, pinnis longe acuminatis, inferioribus 
subpetiolatis saepe bifidis, summis integris confluentibus subdecurrentibus, sterilibus lartceo- 
latis, margine argute subcartiiagineo serrato, fructiferis linearibus, margine indusiato integer¬ 
rimo. Sp. pl, ed. JV. 5 p. 374, Hb. JVilld. n. 19970, Thhg. FI. Cap. p. 732. 

Pteris serraria Swartz. Syn. Fil. p. 96 et 289«, Sp. pl. ed. JV. I. c.. Hb. TVilld. 
n. 19978- 

Pteris pentaphylla Sp. pl. ed. JV. 5 p. 362, Hb. JVilld. n. 19965. 

In Promontorio bonae spei ad Hanglip Novembri mense fructificantem legerunt 
Mundt et Maire (v. sp.), in sylva Grootvadersbosch Thunberg; provenit praeterea in insula 
Borboniae (Bory v. sp.), in Arabia (Forskal), in Galatia (Gundelsheimer v. sp.); Persia bo- 
reali (Pallas v. sp.); insula Creta (Gundelsheimer v. sp.); Italia (Bonjean, Riedel r. sp.); in 
Corsica, atque in Helvetia. 

Planta admodum variabilis, frons junioris plantae et sterilis paulo differt a fertili, 
quae pinnata, pinnis linearibus angustis margine integerrimis nonnisi in apicibus serratis, 
quum junior sterilisque rarius pinnata, plerumque ternata, aut foliolis inferioribus bifidis, quasi 
quinata aut quinato- pedata evadat, pinnis latioribus, margine anguste serrato, serraturis in 
vegetiori specimine insignioribus. Radix caespitosa, caudex epaleaceus. Filix tota pallide 
viridis, pinnis anguste parallele costatis, costis subtus prominulis simplicibus bifidisve, nervo 
medio utrinque prominente pallido, subtus convexo, supra canaliculato. Altitudo frondis va¬ 
ria, a semipedali at bipedalem fere adscendit, fronde fertili semper majore. 

Maxime affinis est Pt. serrulata, quae, Ghinae, Japoniae et Indiae orientalis incola, 
differre videtur: frondibus minoribus, pinnis angustioribus tenuioribus, infimis saepius tri¬ 
fidis et his exceptis omnibus decurrentibus, unde rachis alata. Tamen non male Pt. creticae 
varietas censenda. 


Pteris 

Pteris pentaphylla Willdenowii, e planta juniori sterili est orta species, cui in sche¬ 
dula sagacissimus Bory haec adjicit: Pteris an serraria Sw., an spec. distincta? Je ne Tai 
trouvee qu’une fois sans fleurs dans la grotte de la plaine des chicots — et Fai mentionnee 
dans le voyage T. 1. p. 329- G’est a elle, que se rapporte cette phrase du texte: et une 
iougere singuliere sans fructification, que par consequenee je n’ai pu rapporter a aucun 
genre. — Est vero certissime hujus speciei ixons junior ternata, foliis lateralibus bissectis. 

Ad hanc Pt. creticam sequentia pertinent synonyma secundum plantas Gundelshei- 
meri *) (Tournefortianas): 

Lingua cervina foliis costae innascentibus 3. R. H. (specimen sterile). 

Lingua cervina galatica ramosa rigida et non aculeata , angustifolia (specimen 
fructiferum). 

Lingua cervina galatica ramosa rigida et aculeata (specimen sterile),» 

% PTERIS auriculata . Swartz. 

Pt. frondibus glabris pinnatis, pinnis subpetiolatis, ovatis aut ovato-Ianceolatis, basi 
auriculatis aut subpinnatifidis, integerrimis aut crenulatis, inferioribus obtusis, superioribus acu¬ 
tioribus, stipite leviter paleaceo, margine indusiato et indusio crenulatis. Sp . pL ed t W*. 5 a 
p . 365., Hb. LV^illd. n. 19968., Sieb. FU, exs. n. 8. 

Adiantum auriculatum Thbg. FL Cap. p . 736» 

Pteris confluens Thbg . FL Cap . p. 733* ? 

In Promontorio bonae spei in fissuris rupium montis leonis orientem versus, nec non 
in monte diaboli. Junio et Julio fructificat. (Bergius v. sp.) 

Filix admodum variabilis, caespitosa, parva, spithamam altitudine non superans, vix 
attingens. Caudex et stipitum ima basis paleis linearibus acuminatissimis pallide cinriamo- 
meis flaccidis tecta. Stipites ceterum glabri, minutis paleis raris hinc inde adspersi, fusco-pur¬ 
purei, nitidi, supra canaliculati, dorso convexiusculi. Pinnae alternae s. oppositae, subsessiles 


*) Lonchitis cretica folio linguae cervinae Phyllitis ramosa P. Alp. ejusdem collectionis pertinet ad 
Pt. vittatam Sp. pL ed . W. 5* p - 368-> dib, Willd. n . 19971-, quam nullo modo diversam credimus a Pt. longi- 
folia Sp. pl • ed. W. 5. /?. 369-, ddb. Willd. n. 19972*, species pinnis omnibus linearibus petiolatis, basi subcorda- 
tis et saepius auriculatis, rachi, stipite, et costa media pjnnarum inferne tenuibus parvulisque paleis plus minus ad- 
spersis illico recognoscenda, ex utraque India, Creta, Arabiaque nunc nota et a nobis" visa, in hortis non rara. 

Pteris ensifolia Sp. pl. ed. W. 5- p . 366*, dlb. Willd . n. 19969- et Pt costata Sp. pL ed. W- 5. p . 367*, 
Hb. Willd. w. 19970- vix inter se nec ab vittata et longifolia sunt discernendae, mihi saltem omnes in unam ea 
demque speciem certis characteribus stabiliendam conferruminare magis arridet, quam species quatuor sejunctas 
in Systemate collocare, patria optime, at nullo vero charactere ab invicem segregandas. — 

F 

aut subpetiolatae, ovales aut ovatae, nunc integrae, nunc sursum, nunc utrinque ad basin, bre¬ 
viter et oblique attenuatam, late auriculatae, nunc subpinnatifidae bi- aut trijugae, obtusissi¬ 
mae aut acutae, auriculis et pinnulis eodem modo mox obtusis mox acutis; quae varia fron¬ 
dis configuratio praesertim ex majore minoreve fructificatione atque ex loci natalis diversi¬ 
tate pendere videtur: in umbrosis humidioribus pinnae magis sunt expansae, latiores, obtusae, 
membranaceae; in siccis rupium fissuris, soli forsan expositis, sunt magis contractae, acutiores, 
rigidiores, margine fructifero magis revoluto. Pinnarum sterilium et indusii margo obtusissime 
est crenulatus, fertilium vero nunc integerrimus, nunc crenulatus. Crentilatum et saepius 
interruptum indusium, Thunbergium in errorem perducit ut Adiantis adjecerit, sed revera est 
continuum, quamvis nisi rarius totum marginem cingens, prius pianiusculum, dein crispatum 
quasi et corrugatum, semper pallide virens. — Pinnae apicem basinque versus paululum de¬ 
crescunt, ultimae duae aut tres quandoque confluunt, saepius vero omnes sunt distinctae. 

Explicatio iconis. 

Pteris auriculata Swartz. Tab. XXIII. 

a) Planta tota magnitudine naturali , forma pinnis subintegerrimis. b ) Frons 
formae pinnis sub auricula tis et pinnatifidis magn . nat . c) Frons formae pinnis aurieula- 
tis a pagina aversa fructifera visa , magn . nat. d) Pars frondis formae pinnis pinnati fi¬ 
dis a pagina aversa fructifera visa , magn . nat. 

3. PTERIS hastata . Swartz. 

Pt. frondibus bi- aut inferne tripinnatis, pinnis pinnulisque subpetioktis ovato-kn- 
ceolatis obtusis, basi auriculatis aut subhastatis (triiobis), crenulatis, glabris aut in nervo pu¬ 
bescentibus, stipite glabro, margine indusii crenulato. Sp. pl, ed . VF. 5. p. 391. HbJfiFilld. 
n. 20004 «, Schrad . in Goett . gei. Anz. 1818. p . 9l7. ? Sieb, Fil. exs . n. 80. 

Pteris hastaefolia Schrader 1. c . 

Pteris auriculata Thbg . PL Cap . p . 733. 

Pteris adiantoides Sp. pl. ed. VF. 5. p . 391., Hb. JFilld. n . 20003. 

In Promontorio bonae spei legerunt ad Hangklip Mundt et Maire Julio mense fru¬ 
ctiferum (v. sp.), aliis locis Krebs, in insulis Mauritii et Borboniae Borj de St. Vincent, Sie- 
ber (v. sp.). Colitur in hortis botanicis. 

Filix satis nota. Stipitis ima basis paleis majoribus linearibus setaceo - aeuminatissi- 
mis nigricantibus nitidis, minoribus viliiformibus cinnamomeis copiosioribus est lecta, cete¬ 
rum plerumque nuda, nitida. Pinnarum nervus medius saepius paleis albidis tenuibus pubes¬ 
cens, quae pubescentia et in petiolos minimos rachesque partiales transit, ubi vero magis 

fuscescens. Frondes plerumque bipinnatae, interdum inferne tripinnatae. Pinnae forma 
valde variabilis in eadem fronde. Indusium transverse plicatum et cremilatum, pallidum. Spe¬ 
cies a Schradero distinctae nec ut varietates enumerandae* Stipitem 4 — 5 pollicarem dicit 
Willdenowiusy pedem vero nonnunqiiam superat, fronde pius quam pedali supererecta. Ple¬ 
ris adiantoides Boiy nil nisi forma nana Pt. hastatae. In, schedula adjacente acutissimus Bory 
haec adnotat: An Pt. hastata? Sw. Lieux decouverts des iles de France et Bourbon. Con¬ 
figuratio et indoles totius frondis singularum que partium omnino congruit cum Pt. hastatae, 
solummodo minori omnium partium dimensione discrepat, stipes tres poli, circiter longus, 
frons quinque pollicum altitudinem nondum attingit. 

4»' PTERIS calomelanos. Swartz. 

Pt. frondibus glabris bi- aut inferne tripinnatis, pinnis pinnulisque petiolatis triangu¬ 
lari-cordatis, subtrilobis, obtusis, stipite glabro, margine indusii integerrimo. Sp. pl, ed . 
W. 5. p. 393., ffi. FFilld. n, 20. 

Pteris hastata Thbg. FI. Cap. p, 733. exci, syn. 

Crescit in Promontorio bonae spei superne in lateribus montis Tafelberg ex gr. in 
Flacheklip. Julio mense fructiferam legit Bergius (v. sp.) 

Elegans species, stipite quasi eburneo polito, ad basin infimam paleis elongatis linea¬ 
ribus acuminatissimis ferrugineis saepe nervo medio nigerrimo percursis comato. Caespito- 
sim crescit caudice paleaceo. Stipes et raches fragiles. Pinnae ad summum uoguiculares, 
plerumque alternae, terminalis cordato - quinquangularis, omnes enerves subcoriaceae. Indu¬ 
sium pallidum aut leviter fucescens totum pinnarum ambitum cingit, excepto sinu baseos, qui 
saepius plane, semper in intimo recessu, intactus. Altitudo et amplitudo frondis variat, nunc 
laxae nunc contractae nunc digitum nunc pedem altae. Raches pube tenui, paleacea, ferru¬ 
ginea, mox detorgibiii, in axillis frequentiore, praesertim in junioribus individuis sunt adspersae. 

E x p l i c a t i o i c o n is . 

Pteris Calomelanos Swartz, Tab. XXIV. 

a) Frons formae simplicioris bipinnatae, magn. nat. b) Frons formae magis compo¬ 
sitae tripinnatae , magn. nat , (oh spatii angustiam unica modo pinna depicta est'), c) Pin¬ 
nulae tres apicales a pagina axersa fructifera visae , magn. auct . 

5. PTERIS arguta Swartz. 

Pt. frondibus glabris pinnatis, pinnis pinnatifidis infima deorsum pirmatiKda, laciniis 
oblongo-lanceolatis subfalcatis argute serratis, stipite glabro, indusii margine integerrimo. 
Sp. pl. ed, VF. 5. p . 387., Flb. TFilld. n. 19998., Sieb. FU. exs, n. Q. 

Pteris angusta Sp. pl. ed. Fp r . 5. p • 388., Hb . Willd, n . 20000. 

Pteris Gommersonii Hb. IWilld . /z. 19987. 

Pteris flabellulata Tkbg. Fl. Cap. 7337* 

Filix lusitanica non ramosa palustris Lonchitidis folio. J. R. H. Hb . Gundelsheimer. 

Provenit haec species in Lusitania (Hb. Gundelsh. v. sp.), in Canariis (Broussonet 
etc e v. sp.), in Azoribus (Cavanilles); in Arabia felici (Forskal), in Promontorio bonae spei 
in sylva Kerstenbosch in descensu montis tabularis (Bergius v. sp.), in insula Mauritii (Bory 
St. Vincent v. sp.) 

Species late divulgata, paucas vero subiens variationes. Pinnae sessiles basi infe¬ 
riore breviter decurrentes, infimae saepius petiolatae, longitudine valde variae, in Pt. angusta 
Willd, (quae frons sterilis) sunt quadripollicares, in Pt. Gommersonii (eodem modo frons 
sterilis) sunt 4 — 5 poli. longae, in planta Capensi et Ganariensi 7 — 9 poli, et ultra sunt 
longae, omnes pinnatifidae, excepta infima, cujus latus exterius s. inferius pinnatum, pinnis 
pinnatifidis, superius pinnatifidum, simile quod et in proxima infera pinna accidit, una alte- 
rave pinna secundaria adest in latere inferiore pinnae primariae. Laciniae longitudine va¬ 
riant, a semipoliice usque ad 2-J- poli, et ultra excrescunt, latitudine haud ita variabili, sinu 
acuto sejunguntur. Fructificatio margines laciniarum occupat, vix unquam totum eorum am¬ 
bitum circumdans, e sinus intimo angulo incipiens progreditur usque aut paulo ultra medium, 
apicemque liberum serratum relinquit. Serraturae in margine fructificante non conspiciuntur, 
revolvitur enim et integerrimus videtur. Indusium pallidum integerrimum. 

Pteris angusta species ex fronde sterili facta sicut Pt. Gommersonii nullas dat cha¬ 
racteres certas praeter angustiam frondis, quae vero non magni momenti, similem enim in 
fronde juniori sterili aliarum regionum animadvertimus. Pteris illa lusitanica palustris Tour- 
nefortii quoad nostra specimina Gundelsheimeri huc pertinet, quamvis laciniae valde breves 
sint; quae sub nomine Pt. palustris in Hb. Willd, n. 19888. servatur ab hac diversa propri¬ 
am que format speciem nec verosimiliter europaeam. Pt, flabellulata ex brevi descriptione ad 
Pt. argutam accedere yidetur. — 

6. PTERIS incisa . Thunberg. 

Pt. frondibus glaberrimis laevibus bipinnatis, pinnulis adnatis, inferioribus pinnatise- 
ctis, summis sinuatis integerrimisve contiguis et confluentibus, laciniis ovato-lanceolatis ob¬ 
tusis sinuatis integerrimisve, stipite glaberrimo laevissimo, indusii margine integerrimo. Sp* 
pl. ed. W. 5. p. 396., Hb. Willd. n. 20013., Thbg. FI. Cap . p. 733. 

Pteris vespertilionis Labili. Spec. pl. Nov. Holi. t. 245. 

In Promontorio bonae spei ad Hangklip Junio fructificantem legerunt Mundt et Maire 

(v. sp.), in Borboniae insulae montibus altis Bory St. Vincent (v. sp.), in Nova Hollandia 
Labillardiere (v. sp.) 

Specimina Capensia tribus pedibus altiora, nec completa, pinnae inferiores remo¬ 
tiores maximae pede longiores, reliquae sensim decrescentes, pinnularum infimum par rachi 
communi proximum. Rachis communis et partiales supra profunde canaliculae. Sori oc¬ 
cupant plerumque laciniarum margines, basin apicemque libera relinquentes. Willdenowxus 
pinnam vidit, nec plantam integram, quare bipinnatam dicit frondem pinnulis simplicibus, 
dum bipinnata sit, pinnulis pinnatisectis, igitur tripinnata potius nominanda, 

Pt. Vespertilionis Labili., quam ex autographo auctoris specimine noscimus, nullo 
modo differt, at iconem nostrae plantae capensis adjecimus ut omne solveretur dubium. 

Explicatio iconis* 

Pleris incisa Thbg. Tab. XXV. 

a) Inferior pars pinnae infimae cum rachi communi s. stipite et b) ejusdem pars 
apicalis magnitudine naturali. c) Apex pinnae fructiferae cum soris indusiisque a parte 
aversa , auctus. 

7. PTERIS capensis . Thunberg. 

Pt. frondibus subtus villosis, aut bipinnatis, aut triplicato - pinnatis, pinnulis inferiori¬ 
bus pinnatisectis, superioribus integris vel basi auri culatis, laciniis adnatis, apicem versus in 
laciniam elongatam confluentibus, pinnularum et laciniarum margine inflexo crenulato, stipite 
rachibusque muricato-scabris dein glabrescentibus, indusiis fimbriatis. Sp. pl. ed. W'\ 5* 
p. 393., Hb. Willd. n. 20008., Thbg. FI. Gap. p. 733. 

Pteris lanuginosa Sp. pl. ed. FF~ m 5. p. 404., Kaulf. En. p. 189*, Hb. IVilld. n. 20023* 

Crescit in Promontorio bonae Spei ubi frequens (Thunberg, Bergius, Krebs V. sp.), 
in montibus altioribus insulae Borboniae (Bory St. Vincent v. sp.) inque California (de 
Chamisso v. sp.) 

Species nostrae Pt. aquilinae valde affmis, praesertim formis ejus in collibus sylvatx- 
cis apertis arenosis enatis, easdemque ut illa subit variationes, quoad frondis compositionem, 
amplitudinem, villositatem, licet nunquam subtus pilis careat. Planta plerumque minor rigi¬ 
dior, margine et sterilis frondis revoluto crenulato et quasi tuberculato. Dum junior, sese 
evolvens villosissima est, postea villos magis magisque praesertim in superiore pagina amittit, 
quae dein fere calva; stipes canaliculatus, paleis minutissimis setiformibus, quae tuberculis 
brevibus insident, praesertim basi scabriusculus, raches, tam communis quam partiales, semper 
iisdem paleolis pubescenti- aut subvillosp- scabra. Indusium continuum, margini revoluto ad~ 


46 


fixum, margine lacerum et fimbriatum, capsulis prorumpentibus et sesc aperientibus dein re¬ 
pellitur et tota lacinia s. lacinula tegitur. Pinnulae ultimae $. laciniae lineares, basi dilatatae, 
contiguae, obtusae. Pinnis infimis magis evolutis, frons fit triplicato - bipinnata, simili modo 
et nostra Pt. aquilina provenit simplicior et magis composita. Species haec pluribus forsan 
locis provenit, Brasiliae videtur meridionalis incola, nec forsan in insularum Molueeanarum 
montibus altioribus deficiens. Pt. esculenta Forst. ex insulis maris pacifici est diversa spe¬ 
cies, 'rachibus glabris, fronde ad nervos primarios subtus saltem strigoso-pubescente, rachi- 
busque partialibus ultimis alatis, ala ab inferiore baseos latere laciniarum ad proximam laci¬ 
niam tendente, altero baseos latere verum contracto. 

Nomen Pt. capensis mutare mallemus, sed ex jure prioritatis sanctissimo», quamvis 
ineptum, conservandum 'putavimus. 

Explicatio i c o n i s . 

Pleris capensis Thbg. Tab; XXVI. 

a) Frondis magis divisae major superior pars magnitudine naturali . h) Pinnula 
a parte aversa fructifera visa^ aucta . c), Lacinia fructificans valde aucta „ 

Species recognoscendae . 

PTERIS -cuspidata, pinnis lanceolatis cuspidatis serratis. Stipes semiteres bisulcus 
glaber pedalis. Frons glabra pinnata: pinnae alternae brevissime petiolatae parallelo-ner¬ 
vosae digitales usque spithameae. Thbg . FL Cap. p. 732« 

PTERIS tabularis , pinnis lanceolatis sessilibus, summa trifida. — Crescit in summo 
Tafelberg locis aquosis. — Radix squamis longis brunneis tecta. Stipes semiteres sulcatus 
glaber. spitliaraaeus. Frons tota glabra pinnata; pinnae alternae obverse adnatae, approxi- 
smatae, parallelo nervosae, costa et margine brumieis, digitales, infimae minores, terminalis 
• trifida, 5 fida v. 7 fida Thbg . L c. p. 732* 

PTERIS involuta , frondibus bipinnatis, pinnulis sub cordato-ovatis adnatis, indusio 
plicato, stipiti paleaceo hirto. — Stipes 2 s. 3 pollic., teres, atro-purpureus nitidus, paleis 
pallide ferrugineis membranaceis reticulatis tenuissimis obsitus. Frons oblongo-lanceolata 
3 s. 5 pollicaris bipinnala. Rachis paleacea. Pinnae oppositae breves oblongae. Pinnulae 
alternae adnatae subcordato - ovatae obtusae, terminali triloba v. hastata, omnes integerrimae 
subinyoI-Utaer-uirinque glabrae fusco- virides. Fructificationes marginales continuae. Capsulae 
pallide ferrugineae. Indusia e margine pinnularum inflexo, integro sed plicato, quasi crenu- 
^ lato, membranaceo - albido. . Swartz Syri. Fit. p. 104 et 300. 

11. LONCHITIS. 

Sori oblongi marginales in sinubns frondis aut juxta sinus dispositi. Indusia 
oblonga marginalia intus dehiscentia. *) 

1. LONCHITIS glabra . Swartz. 

L, frondibus bipinnatis, pinnulis sessilibus decurrentibus - lanceolatis acuminatis simi- 
ato-pinnatifidis, laciniis rotundatis obtusis integerrimis, stipite, rachi totoque rete vasculoso 
pilosis. Sp. pt. ed. TV* 5. p* 463. ? lib, W~illd . n * 20131. 

Crescit in sylvis editioribus, ait. 800 — 900 bexap. insulae' BpfB.oniae (BorySt. Vin- 
cent v. sp.) inque Bonae spei promontorio (Mund et Maire'v. sp.) 

Filix quadri- ad sexpedalis, frondibus pinnatis, pinnis pionatisectis, laciniis s. pinnulis 
sinuato-pinnatifidis; pinnae infimae circiter oetbpoHicares, intermediae fere pedales, superio¬ 
res sensim decrescentes-, in apicem pirihatisectum et dernum pinnatifidum confluentes. LacL 
niae inferiores et mediae sinuato-pinnatifidae, superiores, sensim integriores, summae con¬ 
fluentes integerrimae. Pili flavescentes, basi latiores subbulbosi, stipiti insident orombiiscjue 
ejus ramificationibns et in ipso frondis limbo, occupant praeterea ejus marginem, quem 
ciliatum reddunt. Pilis detritis stipes fit scaber punctis elevatis, pilorum basi remanente. 
Rete vasculosum in utraque pagina praesertim in infera prorfuriet. Sori sinus fundum occu¬ 
pant, juniores, indusio adime tecti, liippocrepici, quo deciduo aetate provectiores fiunt lunati 
aut reniformes. Pinnulae stipiti proximae minores, basales inaequales, inferior superiori ab- 
breviata major, quod praecipue in superioribus pinnis valet. 

Explicatio i c o n i $. 

Lonchitis glabra Swartz. Tafa. XXVII. 

a) Apex frondis naturali magnitudine . b) Pars frondis a. pagina inferiore fructi¬ 
fera visa , aucta (indusiis jamjam delapsis ). 


*) Gemis parvum habitu optime, at charactere nullo insigni distinctum; hinc cum. Pieride conveniens, 
a qua differt: soris nec continuis nec contiguis, illinc cum Cheilaothe; a qua recedit : sororum figura et situ. Sori 
quamplurimum sinus basin occupant, quo facto hippocrepici fiunt; rarius utrumque latus sinus occupant; lacinia* 
rum vero apicem nunquam tangunt. 

12. CHEILANTHES. 


Sori suborbiculares, punctiformes, marginales, discreti,, venularum finibus impositi.* Indusia 
vera vel spuria (lacinulae frondis reflexae) marginalia, discreta aut contigua, interne 
dehiscentia. 

1. CHEILANTHES pteroides. Swartz. 

Ch. frondibus bipinnatis glaberrimis, pinnis inferioribus quandoque subbipinnatis, pin¬ 
nulis petiolatis ovato-ellipticis obtusis subcordatis crenulatis, soris indusiisque veris contiguis, 
stipite ad basin rachibusque supra tenuibus paleis obsitis, Sp. pl. ed, TV\ 5. p . 455., Kciulf 
En. p. 213., Hb. TVilld. n. 20109», Sieb. Fil. exs. n. 6. 

Adiantum pteroides Thbg. FL Cap. p. 736. 

Provenit in Promontorio bonae spei in monte tabulari inque cacumine montis leonis* 
(Lichtenstein, Chamisso, Bergius etc. v. sp.) 

Caudex caespitosus. Stipites atropurpureo-fusci, nitidissimi, usque ad frondis apicem 
pedem dimidium usque ad duos pedes alti, ^d basin paleis majoribus angustis acuminatissimis, 
medio nigris, in margine ferrugineis pellucidis, tecti, interjectis paleis minoribus ferrugineis 
piliformibus, quae in superiore eorum latere plano atque costulis utrinque marginato usque 
ad summos rachium apices inveniuntur, inferius latus stipitis et rachium convexa semiteres. 
Pinnulae ad summum pollicem longae et basi dimidium pollicem latae, costa earum media 
atro-purpureo-fusca apicem versus est inconspicua 3 , venae parallelae semel dichotomae vix 
in conspectum veniunt. Margo plicato-, crenulatus. Indusia squamiformia ovata obtusa inte¬ 
gerrima, obscure ferruginea, contigua, plerumque totum marginem occupant, sinubus crenu- 
lamm insident, 

2. CHEILANTHES capensis. Swartz. 

Ch. frondibus bipinnatis glaberrimis, pinnulis decurrentibus in inferiore fronde pinna- 
tisectis, laciniis pinnulisque adnatis oblique ovalibus eroso- dentatis, soris indusiisque veris 
ciliatis subcontiguis, stipite ad basin leviter paleaceo ceterum cum rachibus glaberrimo, Sp. 
pl. ed. TV. 5. p. 459. 

Adiantum capense Thbg . FI. Cap , p. 736. 

Adiantum marginatum Schrad. in Gott. gei. Anz. 1818 p» 918. 

Cheilanthes praetexta Kaulf. En. p. 212. 

Crescit in Promontorio bonae spei in descensu septentrionali montis tabularis, In 
sylya Rondebosch alibique frequens, (Bergius v. sp.) 


Mirum 

Mirum sane, plantam Thunbergii in Promontorio haud raram ab auctoribus haud re¬ 
cognitam esse, quod certe ex descriptione Thunbergii et Swartzii pendet, frondem enim de- 
compositam seu triplicato-pinnatam descripserunt, quibus verbis illam designaverunt inter 
Filices frequentem, figuram, in qua rami inferiores s. pinnae inferiores, aut basi utrinque aut 
in uno alterove latere magis evolutae proveniunt, ita ut partitionem stipitis in tres partes 
inter se subaequales (analogon folii ternati) supponendam crediderint. Transitus e folio pin¬ 
nato s. bipinnato etc. pinnis inferioribus magis evolutis in folium triplicato - pinnatum bipin- 
natum etc. tam pedetentim procedunt, ut limitem fixam nullam inter has formas stabilire 
possis, quare et in subdividendis generibus tali charactere uti nequis, quippe qui saepius in 
una eademque specie (ex. gr. in Pteridibus pluribus) jam fallax et inconstans. De synonymis 
l$chraderi et KaulfusSii certissimi sumus. 

Caudex subterraneus prorepens, apice dense paleaceus, quandoque ramosus cespitem 
parvum profert. Frondes cum stipite ad summum pedales. Stipes basi paleis nonnullis majo¬ 
ribus minoribusque, pallide ferrugineis, angustis, acuminatissimis, pellucidis praesertim in juniori 
statu est adspersus, ceterum vero nudus, glaberrimus, nitidus, e purpureo fuscus, supra leviter 
canaliculatus; raches stipiti omnino similes. Frons pinnata, pinnis inferioribus pinnatis pin¬ 
nulis pinnatisectis, superioribus pinnis sensim simplicioribus, ultimis simplicibus confluentibus. 
Laciniae s. pinnulae ultimae adnatae, utrinque praesertim infra decurrentes (quo rachis alata) 
aut confluentes, oblique ovales, aliquando sublobatae, eroso-dentatae. Indusia in sinubus 
dentium affixa, semilunaria, albida, contigua aut discreta, lacero - ciliata. Planta tenera mem¬ 
branacea, elegans. 

Explicatio iconis , 

Cheilanthes capensis Swartz. Tab. XXVIII. 

a) Planta integra naturali magnitudine . b) Apex pinnae a parte aversa fructi¬ 
fera visa , aucta . 

3. CHEILANTHES multifida Swartz, 

Ch. frondibus bipinnatis glabris subtus glandulosis, pinnulis subsessilibus, inferioribus 
pinnatis, pinnis pinnatifidis, superioribus pinnatifidis, laciniis s. pinnulis ultimis oblique obova- 
tis convexis irregulariter crenatis, soris et indusiis spuriis integerrimis distinctis, stipite ra- 
chibusque leviter paleaceo-pubescentibus. Sp. pl . ed. TV*. 5. p. 459.> Hb. TVilld. n. 20124* 

Provenit in Promontorio bonae spei in septentrionali parte montis tabularis et in 
monte leonis. Per totum annum fructificat. (Bergius v. sp.) 

Caudex cespitosus dense paleaceus, paleis angustis acuminatissimis, medio nigris, ad 
latera ferrugineis tenuioribus pellucentibus. Frondes cum stipite quadripollicares aut pede 

majores. Stipes atropurpureo-fuscus nitidus, basi subteres, sensim angulatus s. potius cana¬ 
liculatus, canaliculo plano utrinque costula marginato, sicut partitiones ejus paleolis tenuibus 
piliformibus ferrugineis, aliisque minutissimis capitellatis est leviter tectus. Pinnae infimae ad 
summum 3 poli, longae, sic uti subsequentes magis evolutae, scilicet in latere deorsum spectante. 
Pinnulae oblongae ad summum 9 lin. longae, laciniae lineam longae, convexae saepe con¬ 
volutae. Indusia ex margine leviter inflexo formantur, qui margo vix aliquantulum indusii 
veri naturam profert membranaceam. Sori plerumque in apicibus laciniarum sunt collocati. 
Pagina inferior frondis ceterum glaberrimi punctis elevatis feiTugmeis, glandulosis, sub lente 
forti recognoscendis, est tecta. 

Species haec cum Gh. odora et fragrante est socianda, quibuscum habitu (quamvis 
majori) et frondis consistentia convenit. 

Explicatio iconis. 

Cheilanthes multifida Swartz. Tab. XXIX. 

a) Frons integra naturali magnitudine, b) Apex pinnae primi ordinis a pagina 
infera fructifera visus , auctus. 

4. CHEILANTHES hirta. Swartz. 

Ch. frondibus subtripinnatis paleaceo-hirtis, pinnulis ultimis ovalibus crenatis, immo 
subpinnatifidis, convexis; soris, et indusiis spuriis integerrimis, distinctis, stipite rachibusque 
paleaceo-hirtis. Sp. pl. ed. TV. 5* p . 458. 

Cheilanthes parviloha Swartz , Sp.pl. ed. PV. 5,. p. 450. 

Crescit in Promontorio bonae spei in monte tabulari, ad Flacheklip, ad Hangklip et 
in Karroo ad Olifantsrivier. (Bergius, Mundt et Maire v, sp.) 

Species e soli, conditione et loci paululum varians, tam quoad amplitudinem frondis 
quam ad majorem minoremve indumenti paleacei evolutionem. Quo commoti Ch. parvilo- 
bam Swartzii, ex descriptione solummodo nobis notam, sed ex hac optime in plurima speci¬ 
mina quadrantem, huc trahimus. 

Caudex cespitosus, paleis majoribus linearibus acuminatissimis, nunc ex toto ferrugi¬ 
neis, nunc medio nigris margine ferrugineis, magis minusve obsessus. Frondes c. stipite 
8 — 20 poli, et ultra longi. Stipes infima basi plus minus illis paleis caudicis est tectus, ce¬ 
terum vero ut raches et tota frons paleis piliformibus majoribus et minoribus articulatis ca¬ 
pitellatis (viscidulis?) pallide ferrugineis plus minus dense est coopertus, in speciminibus mi¬ 
nus evolutis pili majores (multiarticulati) majori ex parte desunt, frondes vero fere plane 
glabrescunt» Pilorum pellucidorum genicula sunt obscura. Frondes bipinnatae, pinnae se¬ 
cundi ordinis sunt aut subpinnatae aut pinnatisectae, laciniae earum inferiores in planta evo- 

luta atque in inferiori frondis parte sunt bilineares, pedicellatae, iterum pinnatifidae, laciniis 
crenatis, crenis apice soriferis, in planta minus evoluta pinnae secundi ordinis sesquilineares 
pinnatifidae, laciniis infimis magis discretis, iterum que uno alterove lobulo instructis; simili 
modo sunt formatae in summitatibus formae magis evolutae. Sori discreti ab apicibus re¬ 
volutis lobulorum s. crenarum frondis teguntur. Saepius, praesertim in planta minus evoluta, 
pinnulae contrahuntur, sic ut semper in statu juvenili et senili fieri solet: habitus a majori 
forma discrepans eo magis augetur. Pinnarum primi ordinis magnitudo valde est variabilis, 
maximae sunt bipollicares, mox usque ad basin stipitis fere procedunt decrescentes, ut inter¬ 
mediae sint maximae, mox longiori intervallo 3—-5 pollicum a basi incipiunt, tunc inferio¬ 
res sunt majores. 

Huic quoque speciei cum aliis pubescentibus et lanuginosis est affinitas, scilicet cum 
Ch. vestita, r,ufa aliisque. 

Explicatio iconis • 

Cheilanthes hirta Swartz. Tab. XXX. 

a) Bonnae magis evolutae pars inferior frondis magnitudine naturali . b) Apex 
ejusdem frondis magn . nat . c) Apex pinnae primi ordinis a pagina infera fructifera 
visus , auctus . 

5. CHEILANTHES Bergiana . Nb. 

Ch. frondibus subtriplicato-bipinnatis pilosiusculis, pinnulis pinnatisectis, laciniis obli¬ 
que obovatis subrepandis aut sublobatis; soris indusiisque veris distinctis sparsis, stipite ra~ 
chibusque paleis piliformibus hirtis. 

In Promontorio bonae spei legit Bergius (v. sp>). 

Apex caudicis (cespitosi?) paleis longioribus acuminatissimis medio saepius nigris ad 
margines obscure ferrugineis est dense tectus. Frondes spithamaei. Stipes castaneo-brun- 
neus, teres et ut rami ejus, raches, paleis piliformibus, articulatis, brevibus, patentibus, majori¬ 
bus cum minoribus mixtis, ferrugineis, pellucidis, ad articulos obscuris, plus minusve est tectus 
et hirtus. Frons ipsa subtriplicato-hipinnata, rami enim primarii infimi subsequentibus sunt 
fere duplo longiores, pinnati, pinnis sursum versis pinnatisectis brevioribus, deorsum versis 
pinnatis longioribus, pinnulis pinnatifidis; omnes reliqui rami pinnati, pinnis pinnatisectis aut 
pinnatifidis. Laciniae ultimae oblique sunt obvatae, obtusae, nunc integerrimae, nunc repandae, 
nunc sublpbatae. Nervis coloratis insident pili sparsi albi pellucidi articulati, geniculis 
fuscis. Sori solitarii aut oppositi, bini in cujusvis laciniae margine medio laterali, parvi, sub¬ 
rotundi. Indusium semicirculare, viridescens, margini adfixum, interne s ese aperiens. 

Possidemus et ramos duos Filicis, ab eodem collectore e Promontorio bonae spei mis¬ 
sos, huc accedentes, nec fructiferos, differunt quod sint bipinnati, pinnulis obliquis pinnati- 
fidis, laciniis oblique obovatis apice paucicrenatis, inferioris lateris minoribus; quod raches 
sint stramineae densius pubescentes, pilis in pagina rarioribus. Quid? 

Explicatio iconis . 

Qheilanthes Bergiana Nob. Tab. XXXI. 

a) Planta integra magnitudine naturali • b) Pinnula ultima aucta , ab infera fructi¬ 
fera parte visa . 

6. CHEILANTHES anthriscifolia. Bory. 

Gh. frondibus triplicatis tripinnatis, subtus pilosiusculis, pinnulis ultimis ellipticis pinna- 
tilobatis aut pinnatisectis, laciniis obtuse paucidentatis, soris indusiisque veris distinctis ad sinus 
laciniarum, stipite rachibusque scabriusculis. Sp. pl. ed. IV ’ 5. p . 461 Hb. JVilld . n. 20128* 

Dicksonia anthriscifolia Kaulf En . p. 227.? Sieb. FiL exs. n . 60. 

Lonchitis anthriscifolia Bory in sched 0 

Provenit ad terram in sylvis majoribus insulae Borboniae (Bory v. sp.) inque Pro¬ 
montorio bonae spei (ubi eam legerunt Mundt et Maire v. sp.). 

Willdenowium sequimur, Dicksoniae characteres nec in specimine Borbonico nec in 
nostris Capensibus reperientes. Filix satis magna, quam fronde debili et flexili quinquepe- 
dalem vidit amiciss. Bory. Specimina nostra Gapensia debiliora adhuc et tenuius divisa 
easdem ne dicam majores indicant dimensiones. Stipes et raches supra canaliculati, (in sic¬ 
cis saltem) straminei coloris, sunt obsita paleolis minutis, quae in inferioribus partibus sal¬ 
tem citius deciduae tuberculos minutos relinquunt, quibus scabrities producitur. Pinnulae 
ultimae ad summum sunt semipollicares, in stirpe Capensi pinnatisectae immo subpinnatae, in 
Borbonica breviores pinnatilobatae, quo differentia specifica inter hasce formas non exsultat. 

Sori in sinubus inferiorum dentium laciniarum, indusio tecti vero semirotundo sub- 
integro, nunc singuli in quavis lacinia, nunc bini oppositi, ad senos usque. 

Explicatio iconis . 

Cheilanthes anthriscifolia WilJdenow. Tab. XXXII. 

a) Apex totius frondis magnitudine naturali . b) Pinnulae ultimae apex auctus , 
ah infera fructifera parte visus . 

Species dubia . 

CHEILANTHES sparsisora , fronde triplicato- pinnata, pinnulis oblongis profunde 
pinnatifidis, laciniis apicem versus subinciso-serratis? margine interiore soris sparsis instru- 

ctis. Rhachis oculo armato pilis fuscescentibus tecta apparet* Indusium squama marginalis 
membranacea interiori margine sese aperiens. Schrad . in Gcitt. geh Anz .. 1818. p. 918. 

Ex brevissimis auctoris verbis non eruenda, forsitan ad Gh. anthriscifoliam pertinens, 
propius saltem accedens. 


13. ADIANTUM. 

Sori lineares, continui vel subrotundi, discreti aut contigui, indusio inserti. Indusium margi¬ 
nale, interius dehiscens, lineare, continuum vel subrotundum aut reniforme, discretum 
aut contiguum. 

1. ADIANTUM aethiopicum. L. 

Ad frondibus tripinnatis, pinnulis ultimis petiolatis oblique obovatis subcuneatis sub- 
lobatis, apice eroso-denticulatis, fructificantibus semel vel pluries emarginatis , indusiis reni¬ 
formibus, stipite laevissimo, superne trigono glaberrimo, basi teretiusculo paieaceo, caudice 
repente paieaceo. Sp. pl. ed. W. 5. p . 452*, Kaulf x \ En . p . 208., Thbg . FI. Cap . p. 736. 
ffb. Willd. n. 20102. 

Adiantum trigonum Labili. Nov . Holi . pl. spec . t. 248* f. 2.? Elb. THilld . n, 20103. 

Provenit in insula Tristan dAcunha (Aub. du Petit-Thouars), in Promontorio bonae 
spei ad montem tabularem, ad montem diaboli, prope Paradys, in sylva Rondebosch, in 
loco subpaludoso prope Gouvernementsplatz, et ad Hangklip (Chamisso, Rergius, Mundt et 
Maire v. sp.), inque Nova Hollandia ( Labillardiere v. sp.). 

Novae Hollandiae Ad. trigonum ex nostra sententia haud distinguendum est ab aethio- 
pico Capensi, in utroque enim stipes superne est trigonus basi teretiusculus, una alterave 
forma variis in individuis magis prominente et dominante. Omnibus reliquis notis ita inter 
se conveniunt ut commixta distinguere nequeas, nec patria dissuadet, quum plures Filices 
Capenses et Terrae Australis sunt indigenae. 

2. ADIANTUM thalictroides, Willd. 

Ad. frondibus tri-quadripinnatis, pinnulis ultimis petiolatis semiorbicularibus cuneato- 
subtruncatis, leviter lobatis, lobis fructiferis emarginatis, indusiis reniformibus, stipite tereti 
laevissimo, glaberrimo, divaricato, fragili. Hb. Willd. n. 20101» 

Crescit in insula Mauritii (Aub. du Petit-Thouars v.. sp.), inque Promontorio bonae 
spei in montis tabularis descensu boreali (Rergius v. sp.). 

Distincta videtur species, cujus unicum ex Promontorio bonae spei, unicum ex in¬ 
sula Mauritii habemus specimen, utrumque mancum absque caudice, et fragilitate stipitis et 

ramorum ejus incompletum. Stipes ex atro - purpureo fuscus, nitidus, laevissimus, glaber¬ 
rimus, teres, decurrente sub insertione rami angulo subangulatus, superne una cum ramis 
ramulisque flexuosus, illis fere divaricatis. Pinnulae 4 — 6 lin. latae, 3 — 4 lin, longae, le¬ 
viter 4 — 5 lobae, lobis emarginatis, indusio sinum emarginaturae subtus occupante* multiner- 
ves, nervis ter dichotomis; basis integerrima magis minus ve truncata. 

Species ejusdem sectionis, quamvis inter se nimium affines, tamen vix ad hanc no¬ 
stram accedunt, plures vero ab Ad. Capillus Veneris prorsus non erunt dignoscendae, sic 
ut Ad. emarginatum et affine. 

Explicatio iconis . 

Adiantum thalictroides Willd. Tab. XXXIII. 

a) Frons integra magnitudine naturali . b) Pinnula ejus aucta ah inferiore fru¬ 
ctifero latere visa . 


14. HEMITELIA. 

Sori globosi distincti, venae lateraliter insidentes. Capsulae sessiles receptaculo communi 
elevato insertae. Indusium fornicatum, basi semicirculari infra receptaculum insertum, 
marginibus solutis demum reflexum et persistens. 

1. HEMITELIA capensis # R. Brown, 

H. frondibus glabris bipinnatis, pinnulis pinnatisectis, laciniis oblongis acutis argute 
serratis, soris solitariis ad basin superioris lateris laciniarum, stipite rachibus costisque pa- 
ieaceis dein nudis. Kaulf. En. p. 253. exci. syri. Aspidiiun capense et Polypodium capense . 

Cyatfaea riparia Sp . pL ed. IV. 5. p. 493., ELb« Willd . 20172. 

Cyathea monosorata ELh . Willd. n. 20185. 

Crescit in Promontorii bonae spei locis udis umbrosis ad rivulos montium, in sylva 
Kerstenbosch, in orientali descensu montis tabularis fructiferam legit Bergius (v. sp.); porro 
in Mauritii insula (Aubert du Petit-Thouars v. sp.). 

Truncus 5 — 6 pedalis, crassitudine brachii humani, spongiosus, cavus, extus nodo¬ 
sus, fusco - nigricans, frondibus 7 — 12 coronatus (Bergius). Unica Promontorii bonae spei 
Filix arborea, frondibus 4 — 5 pedalibus, pinnis pedalibus, pinnulis 2 — 24- poli, longis, al¬ 
ternis, summis sub confluentibus. In icone nostra status fere defloratus depictus est, alium 
non possidemus. Receptaculum capsulis delapsis pilosum, insidet costae mediae lateri supe- 
liori, ubi infima vena exit. Indusium (deinde saltem) lacerum s. in plures lacinias fissum. 



Explicatio iconis. 

Hemitelia capensis R. Brown. Tab. XXXIV. 

a) Pars inferior pinnae cum fachi et b) pars ejus apicalis magn • nat, e) Pin¬ 
nulae apex auctu a parte infera fructifera visus • 


15. DAV ALLIA. 

Sori subrotundi (vel in lineola verticali)/margini plerumque approximati. Indusium super¬ 
ficiarium, ex apice venae unicae ortum, lateribus vel lata basi adnatum, extrorsum et 
verticaliter liberum. 

1. DAVALLIA concinna , Schrader. 

D # frondibus bipinnatis, pinnulis linearibus retusis, infimis pinnarum inferiorum lan~ 
ceolato-cuneatis, apice bi—trifidis, rachibus complanatis. Sckrad. in Gott. gei. Anz . 1818® 
p. 918. 

In Promontbrio bonae spei legit reverend. Hesse. 

Species a nobis non visa, igitur dubia. 

16. HYMENOPHYLLUM. 

Sori marginales. Capsulae sessiles, receptaculo communi insertae, intra Indusium spurium (textura 

frondis) bivalve, valvis planis exterius liberis. 

1. HYMENOPHYLLUM tunbridgense. Swartz. 

H. frondibus bipinnatifidis glabris, laciniis linearibus indivisis bifidisve indusio que supra- 
axillari spinuloso-dentatis, rachi superne alata stipiteque glabris. Sp; pl. ed. W. 5. p, 520», 
R . En Prod . p. 195., Thbg. FI. Cap. p . 377., Ubi Willd. n. 20224. 

Hymenophyllum cupressiforme Labili. Nov . Holi. 2. p. 102. t. 250. f 2 Hb. Willd». 
n . 20226- (Specim, Labili.) 

Hymenophyllum unilaterale Bory, Sp. pl. ed. W. 5. p. 521., Hb. Willd. n. 20225.- 
( Specim. Boryan .), Kaulf. En . p . 268. 

Crescit in rupibus humidis Angliae (v. sp.), Scotiae, Hiberniae (v. sp.), Galliae (v. sp.),. 
Norvegiae, Carniae, Italiae, Promontorii bonae spei (de Chamisso, Bergius v. sp.), insulae 
Borboniae (altitudine 1000 hexap. Bory v. sp.), Novae Hollandiae ad Coloniam Port Jackson 
(R. Brown) et insulae Van Diemen (Ii. Brown, Labillardiere v. sp.). 

Nullum dubium, quin omnes illae supra notatae species unam forment speciem latius 
vulgatam. H. cupressiforme Labili., R. Brownium sequentes, conjungimus, quare non est cur 

verba faciamus. H. unilaterale Bory nullam, differentiam ostendit * rachis teres dicitur et ca¬ 
pillaris, sed revera est alata, praesertim in superiori parte, eodem modo et in H. tunbridgensi 
sese habet, indusia integerrima dicuntur in Borbonica planta, quod falsum, denticulo enim 
uno altero ve notantur. Praeter illa nullum discrimen adducitur nec reperiendum. 

2. HYMENOPHYLLUM fumarioides. Bory. 

H. frondibus glaberrimis pinnatis, pinnis pinnatifidis, superioribus trifidis, laciniis in¬ 
tegerrimis linearibus, obtusis, subretusis, indusio terminali subrotundo - ovato integerrimo, 
rachi alata, stipite epaleaceo, inferne tereti. Sp . pl. ed. JY\ 5. p . 526.? Kaulf En, p . 269.? 
Hb . JYill4 • n* 20229. ( specim . Boryi ). 

HymenophyIlum capense Schrad, in Gott, gei,* Anz, 1818* p • 919* exci. syn • 
Thunhergiil 

Crescit in Promontorii bonae spei summo monte tabulari (Bergius v. sp.), in sylvis 
majoribus insulae Borboniae et Mauritii (Bory v. sp.) inque insula St. Catharina Brasiliae 
(de Ghamisso v. sp.). 

Plures forsitan cum hac specie conjungendae erunt species aliis ex regionibus. Planta 
Capensis a Mascarenica paululum differt: frondibus magis contractis, laciniis et pinnis quasi 
inter se imbricatis, quod vero ex loci natalis conditione pendere videtur. Stipes speciminum 
Boryi in supera parte aliquantulum est alatus, ultima pinna in eum longius decurrente, ce¬ 
terum teres, in Capensi planta pinnae infimae minus decurrunt, sed decurrunt paululum* 
Altitudo totius frondis in Capensi planta — 4 pollicaris , in Mascarenica 3 — pollicaris. 
Forma frondis oblonga, pinnis utrinque decrescentibus, infimis inter se remotioribus. Schra- 
deri rL capense, quod vidimus, nostra est planta Capensis. 

Explicatio iconis . 

Jlymenopliyllum fumarioides Bory. Tab. XXXY. fig. 1. 

a) Planta integra magnitudine naturali . b) Frons fructifera aucta # 


17. TRICHOMANES. 

Seri marginales. Capsulae sessiles, receptaculo communi cylindraceo insertae, intra Indusium spurium 
(textura frondis) monophyllum suburceolatum, ore hiante. 

1. TRICHOMANES melanotrichum. N. 

Tr. frondibus glaberrimis pinnatis, pinnis inferioribus pinnatifidis superioribus trifidis 
bifidisve, laciniis linearibus obtusis retusis, rachi alata, stipite compresso superne alato glabro, 
inferne nudo paleaceo, caudice repente paleaceo. 

